
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 38 

— 14 Μαρτίου 1997 


ΝΟΜΟΣ ΥΓΙ' ΑΡ1Θ. 2469 

Περιορισμός και βελτίωση της αποτελεσματικύτητας των 
κρατικών δαπανών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο νόμο που ψήφισε η Βουλή: 


Άρθρο 1 

Πρόβλεψη δαπανών 

1 Σχέδια νόμων, που προκαλούν δαπάνη (πλην τόκων 
, και χρεολυσίων) ή ελάττωση εσόδων και υπερβαίνουν 
τον εγκριθεντα συνολικό προϋπολογισμό του Υπουρ¬ 
γείου ή φορέα της Γενικής Κυβέρνησης, πλην αποδοχών, 
δεν εισάγονται στη Βουλή για συζήτηση, εφόσον δεν 
προ βλέπεται σε ειδικό άρθρο ο τρόπος αντιμετώπισης 
της προκαλούμενης δαπάνης ή της ελάττωσης των 
εσόδων κατά το έτος ψήφισης της διάταξης, καθώς 
και κατά το χρονικό διάστημα των πέντε (5) επόμενων 
ετών. 

2. α. Το πρώτο εδάφιο της παρ. 2 του άρθρου 29Α 
του ν 1558/1985 (ΦΕΚ 137 Α'), όπως προστέθηκε με 
το άρθρο 27 του ν. 2081/1992 (ΦΕΚ 154 Α) αντικαθί¬ 
σταται ως ακολούθως: 

"Στο κείμενο των κανονιστικών πράξεων και σε ιδιαί¬ 
τερο ακροτελεύτιο άρθρο ή στο προοίμιο αναγράφεται 
υποχρεωτικά το μέγεθος της δαπάνης, η κατανομή της 
σε οικονομικά έτη, ο τρόπος αντιμετώπισής της για 
χρονικό διάστημα τουλάχιστον πέντε (5) ετών και α- 
ναφέρεται υποχρεωτικά από το αρμόδιο για την έκδοσή 
τους όργανο, ο ειδικός φορέας του Προϋπολογισμού 
και ο Κωδικός Αριθμός Εξόδου (Κ.Α.Ε.), από την εγ¬ 
γεγραμμένη πίστωση των οποίων πρόκειται να καλυφθεί 
η εν λόγω δαπάνη". 

β. Η διάταξη του προηγούμενου εδαφίου δεν θίγει 
τα προβλεπόμενα στην παρ. 3 του άρθρου 22 του ν. 
2362/1995 (ΦΕΚ 247 Α'). 

3. Η κατά τις προηγούμενες παραγράφους κάλυι)Γ| 
δαπανών ή ελάττωση των εσόδων δεν μπορεί να γίνεται 
με έσοδα από δανεισμό, ούτε από το αποθεματικό του 


Κρατικού Προϋπολογισμού ή του Προϋπολογισμού φο¬ 
ρέων της Γενικής Κυβέρνησης. Στην περίπτωση αντι¬ 
μετώπισης της πρόσθετης δαπάνης από το αποθεματικό 
του Κρατικού Προϋπολογισμού απαιτείται πράξη του 
Υπουργικού Συμβουλίου. 

4. Οι διατάξεις των παραγράφων 1 και 2 εδάφιο ά 
του παρόντος άρθρου δεν έχουν εφαρμογή για δαπάνες 
του Προϋπολογισμού σχετικές με την υλοποίηση προ¬ 
γραμμάτων, που χρηματοδοτούνται και από την Ευρω¬ 
παϊκή Ένωση (Ε.Ε.). 

5. Οι διατάξεις νόμων ή τροπολογιών που συνεπά¬ 
γονται δαπάνες και εισάγονται προς ψήφιση στη Βουλή, 
εξετάζονται και ως προς το ενδεχόμενο και τη δυνα¬ 
τότητα επέκτασης των ρυθμίσεων τους και σε άλλες 
περιπτώσεις που δεν ρυθμίζονται ευθεως από τις δια¬ 
τάξεις αυτές και το αποτέλεσμα αναφέρεται ρητώς 
στην αιτιολογική έκθεση. Το πόρισμα της εξέτασης 
αυτής κατατίθεται στη Βουλή από τον Υπουργό Οικο¬ 
νομικών ως Ειδικό Υπόμνημα μαζί με την προβλεπόμενη. 
από το άρθρο 75 του Συντάγματος, Έκθεση του Γενικού 
Λογιστηρίου του Κράτους. 


Άρθρο 2 

Κατάργηση - Συγχώνευση Φορέων 

1 Συνιστάται Διαρκής Γνωμοδοτική Επιτροπή Φορέων 
του δημόσιου τομέα. Η Επιτροπή απαρτίζεται από: 1) 
το Γενικό Γραμματέα Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης ως Πρόεδρο, με αναπληρωτή του το Γ ενικό Διευ¬ 
θυντή Διοικητικής Οργάνωσης και Διαδικασιών του ίδιου 
Υπουργείου. 2) το Γενικό Γραμματέα Οικονομικής Πο- 
λιτικής και Συστημάτων του Υπουργείου Οικονομικών 
ως Αντιπρόεδρο, με αναπληρωτή του τον Ειδικό Γραμ¬ 
ματέα του Τομέα Θησαυροφυλακίου και Προϋπολογισμού 
του Γενικού Λογιστηρίου του Κράτους, 3) το Γενικό 
Γραμματέα του Υπουργείου Εθνικής Οκονοφς (ΥΠ.ΕΘ.Ο.) 
ως μέλος, με αναπληρωτή του το Γενικό Διευθυντή 
Οικονομικής Πολιτικής του ίδιου Υπουργείου. 4) το 
Γενικό Γραμματέα του Υπουργικού Συμβουλίου, 5) ένα 
μέλος από τη Μονάδα Οικονομικής Ανάλυσης του Συμ- 

βουλίου Οικονομικών Εμπειρογνωμόνων του Υπουργείου 
Εθνικής Οικονομίας, το οποίο ορίζεται με απόφαση του 
Υπουργού Εθνικής Οικονομίας. Στην ίδια Επιτροπή συμ¬ 
μετέχει κατά περίπτωση και ο Γενικός Γραμματέας του 
εποπτεύοντος Υπουργείου των εξεταζόμενων φορέων 
ή ο αναπληρωτής του. Στην Επιτροπή είναι δυνατόν 
να συμμετέχουν και έως τρεις (3) ειδικοί εμπειρογνώ¬ 
μονες που δεν συνδέονται υπηρεσιακώς με οποιονδή- 
ποτε φορέα του δημόσιου τομέα. Οι εμπειρογνώμονες 
ορίζονται με κοινές αποφάσεις των Υπουργών Εσωτε¬ 
ρικών, Δημόσιας Διοίκησης και Αποκέντρωσης, Οικο- 
νοΛκών και Εθνικής Οικονομίας, με τις οποίες ορίζεται 
και το ύψος της αμοιβής αυτών, το συγκεκριμένο έργο 
και η χρονική διάρκεια συμμετοχής τους στην Επιτροπή 
και κάθε άλλη αναγκαία λεπτομέρεια. Στα μέλη της 
Επιτροπής, πλην των εμπειρογνωμόνων, δεν καταβάλ¬ 
λεται αμοιβή. 

2. Με κοινή απόφαση των ως άνω Υπουργών συ¬ 
γκροτείται η Επιτροπή της προηγούμενης παραγράφου 
και καθορίζεται ο τρόπος λειτουργίας της και η γραμ¬ 
ματειακή της υποστήριξη. Με την ίδια απόφαση είναι 
δυνατόν να ορίζεται ότι στις συνεδριάσεις της εν λόγω 
Επιτροπής συμμετέχουν και τα αναπληρωματικά μέλη 
ή ορισμένα από αυτά. 

3. Έργο της Επιτροπής είναι η υποβολή γνωμοδο¬ 
τήσεων στους Υπουργούς Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οι¬ 
κονομικών σχετικά με: 

α. τις δημόσιες υπηρεσίες και τους άλλους φορείς 
του δημόσιου τομέα ή μέρος αυτών, το έργο των οποίων 
έχει ολοκληρωθεί ή παρουσιάζουν ασήμαντο έργο ή οι 
δραστηριότητές τους δεν δικαιολογούν το κόστος λει¬ 
τουργίας τους ή παρουσιάζουν σημαντική επικάλυψη 
δραστηριοτήτων και μπορούν να συγχωνευθούν, 
β. τις δυνατότητες μετατροπής φορέων ή μέρους 
αυτών, που σήμερα υπάγονται στη Γενική Κυβέρνηση 
αλλά ασκούν ή θα μπορούσαν να ασκούν επιχειρηματική 
δραστηριότητα υπό την ευρεία έννοια, σε δημόσιες 
επιχειρήσεις ή επιχειρήσεις μικτού χαρακτήρα με δη¬ 
μόσια και ιδιωτική συμμετοχή στο μετοχικό τους κεφά¬ 
λαιο, 

γ. την αναδιάρθρωση φορέων του δημόσιου τομέα 
και 

δ. τη σύνταξη σχεδίων αποφάσεων και προεδρικών 
διαταγμάτων των παραγράφων 3 έως 8 του παρόντος 
άρθρου, τα οποία υποβάλλει στους αρμόδιους Υπουρ¬ 
γούς. 

4. Η Επιτροπή υποχρεούται να ζητά τη γνώμη των 
αρμόδιων φορέων και των εποπτευόντων υπουργείων 
των φορέων που εμπίπτουν στις διατάξεις του παρόντος 
άρθρου, οι οποίοι υποχρεούνται να καταθέτουν γραπτώς 
τις απόψεις τους στην Επιτροπή το αργότερο εντός 
είκοσι (20) εργάσιμων ημερών. Η Επιτροπή δύναται να 
καλεί για διαβουλεύσεις όποιον κρίνει σκόπιμο, Η Επι¬ 
τροπή έχει ελεύθερη και άμεση πρόσβαση σε όλα τα 
στοιχεία των υπηρεσιών και φορέων που κρίνει αναγκαία 
για τη διευκόλυνση του έργου της. 

5. Αναστέλλεται μέχρι 30 Ιουνίου 1997 η δημιουργία 
νέων Ν.Π.Δ.Δ και Ν.Π.Ι.Δ. από τις κεντρικές υπηρεσίες 
ή από άλλα Ν.Π.Δ.Δ. ή Ν.Π.Ι.Δ. που εποπτεύονται από 
αυτές, προκειμένου να εξετασθεί η δυνατότητα και η 
σκοπιμότητα λειτουργίας τους ως Α.Ε., εκτός εάν τα 


υπό σύσταση νομικά αυτά πρόσωπα έχουν τη μορφή 
Α.Ε.. 

6. Με προεδρικά διατάγματα, που προτείνονται από 
τους Υπουργούς Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών 
συγχωνεύονται ή καταργοΰνται Ν.Π.Δ.Δ. και Ν.Π.Ι.Δ. ή 
μέρος της δραστηριότητας αυτών ή μετατρέπονται σε 
Ν.Π.Ι.Δ. ή σε Α.Ε.. 

7. Το πλεονάζον μόνιμο ή με σχέση εργασίας αορίστου 
χρόνου προσωπικό των φορέων του δημόσιου τομέα 
που καταργοΰνται ή συγχωνεύονται μετατάσσεται με 
το αυτό καθεστώς σε άλλες υπηρεσίες ή φορείς με 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών, ανάλογα 
με τις δυνατότητες και τις ανάγκες του Δημοσίου και 
αφού ληφθούν υπόψη τα προσόντα των ενδιαφερομένων 
και η τυχόν εκδηλωθείσα προτίμησή τους στις δημο¬ 
σιοποιούμενες θέσεις. Το μετατασσόμενο σε άλλες 
υπηρεσίες ή φορείς προσωπικό διατηρεί το δικαίωμα 
επιλογής του προηγούμενου ή του νέου ασφαλιστικού 
φορέα. 

Για τους σκοπούς του παρόντος νόμου, ως φορείς 
του δημόσιου τομέα νοούνται οι δημόσιες υπηρεσίες, 
τα Ν.Π.Δ.Δ., οι Ο.Τ.Α., οι δημόσιες επιχειρήσεις και 
οργανισμοί όταν το Κράτος κατέχει πλέον του πενήντα 
τοις εκατό (50%) του μετοχικού τους κεφαλαίου, καθώς 
και τα Ν.Π.Ι.Δ. που ανήκουν στο Κράτος, σε Ν Π.Δ.Δ., 
σε δημόσιες επιχειρήσεις και οργανισμούς και σε εν 
γένει φορείς του Δημοσίου, οι οποίοι κατέχουν πλέον 
του πενήντα τοις εκατό (50%) του μετοχικού τους 
κεφαλαίου. 

8. Στις ρυθμίσεις των παραγράφων 3, 5 και 6 του 
παρόντος άρθρου δεν περιλαμβάνονται οι φορείς της 
τοπικής αυτοδιοίκησης. 

Άρθρο 3 

Μείωση αποδόσεων υπέρ τρίτων - 
περιορισμός επιχορηγήσεων 

1. α. Από 1ης Ιανουάριου 1997 έως και 31 Δεκεμβρίου 
1998 οι ετήσιες αποδόσεις εσόδων υπέρ τρίτων του 
Γ ενικού Προϋπολογισμού του Κράτους περιορίζονται 
στο εβδομήντα πέντε τοις εκατό (75%). Το υπόλοιπο 
είκοσι πέντε τσις εκατό (25%) αποτελεί δημόσιο έσοδο. 

β. Ο περιορισμός αυτός δεν εφαομόζεται στις απο¬ 
δόσεις εσόδων υπέρ των ασφαλιστικών φορέων και 
των Ο.Τ.Α.. 

γ. Το ποσό της απόδοσης που αναλογεί κατ έτος 
στους Ο.Τ.Α. από τα τέλη κυκλοφορίας των αυτοκινήτων 
περιορίζεται για τα έτη 1997 και 1998 στο εβδομήντα 
πέντε τοις εκατό (75%). Το υπόλοιπο είκοσι πέντε τοις 
εκατό (25%) αποτελεί δημόσιο έσοδο. 

2. Από 1ης Ιανουάριου 1997 έως και 31 Δεκεμβρίου 
1998 το ετήσιο συνολικό ποσό για επιχορηγήσεις του 
Τακτικού Προϋπολογισμού, εξαιρούμενων των επιχορη¬ 
γήσεων για μισθούς, συντάξεις, καθώς και των επιχο¬ 
ρηγήσεων ή συνδρομών προς διεθνείς οργανισμούς, 
δεν μπορεί να υπερβεί σε απόλυτα ποσά τις συνολικές 
επιχορηγήσεις του οικονομικού έτους 1996 κατά επο- 
πτεύον υπουργείο ή αντίστοιχη νομαρχιακή αυτοδιοί¬ 
κηση. Από τις επιχορηγήσεις του 1996 εκπίπτουν τα 
κονδύλια τα οποία κάλυψαν έκτακτες και απρόβλεπτες 
ανάγκες, Στις επιχορηγήσεις για μισθούς δεν συνυπο- 

λογίζονται οι κάθε είδους δαπάνες για πρόσθετες πα- 
ροχές. 

Ο περιορισμός αυτός δεν ισχύει για νέα προγράμματα 
και δράσεις κοινωνικής πολιτικής, οι οποίες εγκρίνονται 
μετά από αιτιολογημένη αξιολόγηση προτάσεων των 
ενδιαφερομένων υπουργείων προς το Υπουργείο Οι¬ 
κονομικών και με την προϋπόθεση οτι το ποσοστό 
αύξησης του συνολικού προϋπολογισμού του αντίστοι¬ 
χου υπουργείου, πλην των αποδοχών, δεν υπερβαίνει 
το ρυθμό πληθωρισμού του έτους εφαρμογής. 

Άρθρο 4 

Επιχορηγήσεις Κρατικού Προϋπολογισμού 

1. Οι επιχορηγούμενοι υποβάλλουν στο Υπουργείο 
Οικονομικών ανάλυση Προϋπολογισμού κατά ομάδες και 
κατηγορίες ή λοιπές εξειδικευμένες περιπτώσεις δα¬ 
πανών. ανάλογα με τη φύση τους και με το λογιστικό 
σύστημα που εφαρμόζουν, καθώς και πλήρη απεικόνιση 
των πόσης φύσεως εσόδων και περιουσιακών στοιχείων. 

2. Η κάλυψη κάθε κατηγορίας δαπανης από τον 
Κρατικό Προϋπολογισμό των επιχορηγούμενων φορέων 
καθορίζεται σε ποσοστό το οποίο δεν μπορεί να υπεο- 
βαίνει το μέσο ύψος αντίστοιχης κατηγορίας δαπανης 
που χρηματοδοτείται από τον Κρατικό Προϋπολογισμό. 

3. Σε περίπτωση που το μέσο ύψος μιας κατηγορίας 
αμοιβών η λειτουργικών δαπανών υπερβαίνει τα αντί¬ 
στοιχα ποσά που χορηγούνται από τον Τακτικό Πραύ- 
πολογισμό στους φορείς του δημόσιου τομέσ. ο Προϋ¬ 
πολογισμός του φορέα θα πρέπει να περιλάμβανε; τις 
επιπλέον πηγές χρηματοδότησης του απολειπόμενου 
μέρους της κάθε κατηγορίας δαπάνης απο τα έσοδα 
του φορέα. 

Από την παρούσα δισταξη εξαιρούνται οι αμοιβές 
απασχολούμενων σε νομικά πρόσωπα δημοσίου δικαίου 
για τους οποίους έχουν νομοθετηθεί Ειδικά Μισθολόγια. 

4. Την ευθύνη εφαρμογής και ελέγχου των ως αν ίο 
διατάξεων έχει το Υπουργείο Οικονομικών και το κατα 
περίπτωση εποπτεύον υπουργείο. 

5. α. Όλοι οι φορείς που επιχορηγούνται ή τους 
αποδίδονται έσοδα που υπερβαίνουν το ποσό των εκατό 
εκατομμυρίων δραχμών απο τον Κρατικό Προϋπολογισμό 
οφείλουν, το αργότερο εντός τριμήνου από της δημο- 
σιεύσεως του παρόντος, να υποβάλουν τριετές Επι¬ 
χειρησιακό Σχέδιο για τα έτη 1997 έως και 1999 στα 
Υπουργεία Εθνικής Οικονομίας και Οικονομικών, με 
συγκεκριμένες προτάσεις που θα καταλήγουν σε συ¬ 
γκράτηση του ποσοστού αύξησης σε ονομαστικούς ό¬ 
ρους έως το ήμισυ του προβλεπόμενου για το έτος 
αυτό δείκτη τιμών καταναλωτή, μέσω της αξιοποίησης 
των περιουσιακών τους στοιχείων, της προώθησης των 
παραγόμενων προϊόντων και υπηρεσιών, της συγκρά¬ 
τησης των δαπανών τους και της πιο αποτελεσματικό,ς 
διαχείρισης των ιδίων εσόδων. Τα Επιχειρησιακά Σχέδια 
περιλαμβάνουν μεταξύ άλλων και αναλυτικό προϋπο¬ 
λογισμό δαπανών, εσόδων, καθώς και αναλύσεις των 
περιουσιακών στοιχείων του επιχορηγούμενου φορέα. 

β Οι περιορισμοί και υποχρεώσεις της περιπτώσεως 
α της παρούσας παραγράφου δεν ισχύουν για ασφα¬ 
λιστικούς φορείς, για Ο.Τ Α. κάτω των εκατό χιλιάδων 
ί 100,000) κατοίκων ή για άλλες περιπτώσεις για τις 
οποίες αποφασίζει το Υπουργικό Συμβούλιο. 


γ. Τα Επιχειρησιακά Σχέδια υποβάλλονται στα επο¬ 
πτεύον υπουργείο και στο Υπουργείο Οικονομιχών από 
τα οποία και αξιολογούνται. Με βάση τις αξιολογήσεις 
αυτές καθορίζεται. η επιχορήγηση κάθε φορέα ατα 
πλαίσια περιορισμού και συγκράτησης των επιχορηγή¬ 
σεων του Τακτικού Προϋπολογισμού. 

δ. Στις διατάξεις των προηγούμενων εδαφίων υπά¬ 
γονται και τα Επιχειρησιακά Σχέδια των δημόσιων επι¬ 
χειρήσεων και οργανισμών, όπως ορίζονται στα άρθρα 
1 και 3 του ν. 2414/1996 (ΦΕΚ 135 Α'). 

6. Το περιεχόμενο και η διαδικασία σύνταξης και υπο¬ 
βολής των Επιχειρησιακών Σχεδίων των οργανισμών 
τοπικής αυτοδιοίκησης και των εποπτευόμενων από 
αυτούς φορέων ρυθμίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

7, Οι λεπτομέοειες εφαρμογής των ρυθμίσεων του 
παρόντος άρθρου καθορίζονται με κοινή απόφαση των 
Υπουργών Εθνικής Οικονομίας και Οικονομικών. 

Άρθρο 5 

Κυρώσεις 

Το τρίτο εδάφιο της παρ. 22 του άρθρου 27 του ν. 
2166/1993 (ΦΕΚ 137 Α') αντικαθίσταται ως εξής: 

'Σε περίπτωση μη υποβολής στοιχείων εντός των 
προβλεπόμενων χρονικών ορίων: 

α) Μετά την παρέλευση δεκαπενθημέρου από τη λήξη 
της προθεσμίας, ο Πρόεδρός η ο Γ ενικός Διευθυντής 
του οικείου φαρέα δύναται εντός ετέρων δεκαπέντε 
(15) ημερών, να καταθέσει έγγραφες εξηγήσεις για τη 
μη υποβολή των στοιχείων. Μετά την παρέλευση και 
της προθεσμίας αυτής επιβάλλεται πρόστιμο στον Πρόε¬ 
δρο ή το Γενικό Διευθυντή, κατά περίπτωοη, ίσο με 
1/25 του μηνισίου μισθού ή της συνολικής αποζημίωσής 
τους για κάθε επιπλέον πμέοα καθυστέρησης, υε από¬ 
φαση του Υπουργού Οικονομικών μετά απο εισήγηση 
Γης αρμόδιας Δ/νσης Ν.Π.Δ.Δ. του Γ Λ.Κ.. Κατά της 
απόφασης αυτής χαίρει προσφυγή ενώπιον του Ελε¬ 
γκτικού Συνεδρίου. 

β) Μετά παρέλευση δεκαπενθημέρου από τη ληξη 
της προθεσμίας δεν χορηγείται ουδεμία πλέον εγγύηση 
του Ελληνικού Δημοσίου μέχρι την αποστολή των α- 
παιτούμενων στοιχείων. 

γ) Μετά παρέλευση ενός μηνάς από τη λήξη της 
προθεσμίες τα Υπουργεία Εθνικής Οικονομίας κσι Οι¬ 
κονομικών δεσμεύουν τυχόν έσοδο του φορέα από το 
Πρόγραμμα Δημοσίων Επενδύσεων η τον Τακτικό Προϋ¬ 
πολογισμό σε ποσοστό 50% του ετήσιου προβλεπόμενου 
ποσού μέχρι να υποβληθούν τα απαιτούμενα στοιχεία. 
Η παραπάνω ρύθμιση δεν αφορά έσοδα ή δαπάνες 
σχετικές με την υλοποίηση προγραμμάτων που συγ- 
χρηματοδοτούνται από την Ευρωπαϊκή Ενωση και για 
τις οποίες έχουν εγκριθεί οι σχετικές προτάσεις από 
τα αρμόδια όργανα." 

Άρθρο 6 

Περιορισμός προσλήψεων 

1. Από της δημοσιεύσεως τσυ παρόντος και μέχρι 
την 3!η Δεκεμβρίου 1999, ο αριθμός των συνολικών 
ετήσιων προσλήψεων πόσης φύσεως προσωπικού από 
τους φορείς του δημόσιου τομέα δεν μπορεί να είναι 

μεγαλύτερος από το λόγο μία (1) πρόσληψη για κάθε 
πέντε (5) αποχωρήσεις, λόγω συνταξιοδότησης, παραί¬ 
τησης ή θανάτου, στο σύνολο του δημόσιου τομέα. 
Βάση για τον υπολογισμό του ανωτέρω λόγου αποτελεί 
ο αριθμός των υπηρετούντων την 31η Δεκεμβρίου του 
αμέσως προηγούμενου έτους. Ειδικά για το εκπαιδευτικό 
προσωπικό όλων των βαθμιδών, τα Σώματα Ασφαλείας, 
το Λιμενικό Σώμα και το ιατρικό και νοσηλευτικό προ¬ 
σωπικό, ο λόγος αυτός διαμορφώνεται σε μία (1) πρόσ¬ 
ληψη για καθεμία (1) αποχώρηση. 

Οι κατά το προηγούμενο εδάφιο προσλήψεις εγκρί- 
νονται από το Υπουργικό Συμβούλιο με βάση τις προ¬ 
τεραιότητες και τις ανάγκες εκάστης Περιφέρειας και 
τομέα της Διοίκησης. 

2. Από την ως άνω ρύθμιση εξαιρούνται: α) οι μετα¬ 
κλητοί υπάλληλοι, το προσωπικό των Ενόπλων Δυνά¬ 
μεων και των οργανισμών τοπικής αυτοδιοίκησης, β) οι 
προσλήψεις προσωπικού νέων νοσηλευτικών μονάδων 
και γ) οι προσλήψεις μελών Δ.Ε.Π. των Α.Ε.Ι., οι οποίες 
είχαν προβλεφθεί στον προγραμματισμό θέσεων μέχρι 
τις 30 Σεπτεμβρίου 1996. 

3. Αν για οποιαδηποτε αιτία ο λόγος προσλήψεων 
προς αποχωρήσεις είναι μικρότερος από τον προβλε- 
πάμενο από την παράγραφο 1. με απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης οι θεσεις αυτές διατηρούνται για μελλοντική 
πλήρωσή. 

4. Απο της δημοσιεύσεως του παρόντος δεν επιτρέ¬ 
πεται η απόσπαση εκπαιδευτικού προσωπικού σε θέσεις 
χωρίς πλήρη εκπαιδευτικά και διδακτικά καθήκοντα, 
εκτός αυτών που γίνονται σε εφαρμογή του άρθρου 
32 παρ. 2 του ν. 2190/1994 ή του Κανονισμού της 
Βουλής. Με ευθυνη του Υπουργού Εθνικής Παιδείας 
και Θρησκευμάτων οι υφιστάμενες κατά την έναρξη 
ισχύος του παρόντος αποσπάσεις εκπαιδευτικών μειώ¬ 
νονται υποχρεωτικά στο 10% το αργότερο μέχρι και 
τις 30 Αυγούστου 1997. Επίσης απαγοοεύονται στο 
σύνολό τους οι αποσπάσεις σε καθήκοντα διάφορα της 
ειδικότητάς τους του νοσηλευτικού προσωπικού, του 
στρατιωτικού προσωπικού, καθώς και του προσωπικού 
των Σωμάτων Ασφαλείας συμπεριλαμβανομένου και αυ¬ 
τού του Λιμενικού Σώματος. Στο νοσηλευτικό προσωπικό 
συμπεριλαμβάνεται το παραιατρικό και το τεχνικό προ¬ 
σωπικό των νοσηλευτικών ιδρυμάτων, καθώς και το 
προσωπικό του Εθνικού Κέντρου Αμεσης Βοήθειας 
(Ε.Κ.Α.Β.). Όλες οι υπάρχουσες κατά την έναρξη ισχύος 
του παρόντος αποσπάσεις του προσωπικού αυτού α¬ 
νακαλούνται με ευθύνη των καθ' ύλην αρμόδιων κατά 
περίπτωση υπουργών το αργότερο μέχρι 30 Ιουνίου 
1997. 

5. Η εποπτεία εφαρμογής των διατάξεων και τα 
κριτήρια καθορισμού των προτεραιοτήτων για την κα¬ 
τανομή του προσωπικού των παραγράφων 1-4 του 
παρόντος άρθρου ασκείται και προσδιορίζονται αντι- 
στοίχως από το Υπουργείο Εσωτερικών, Δημόσιας Διοί¬ 
κησης και Αποκέντρωσης, καθώς και από τα Υπουργεία 
Εθνικής Οικονομίας και Οικονομικών. 

6. Οι κατά νόμον υποχρεωτικές μετατάξεις συνο¬ 
δεύονται με κατάργηση ή μεταφορά των αντίστοιχων 
οργανικών θέσεων. 

7. Ο αριθμός των προσλήψεων του λοιπού πλην των 
δημοσίων υπαλλήλων πόσης φύσεως προσωπικού από 


τους φορείς του ευρύτερου δημόσιου τομέα, συμπερι¬ 
λαμβανομένων και των τραπεζών, καθορίζεται μετά από 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και 
Οικονομικών. Οι προσλήψεις γίνονται σύμφωνα με πς 
εκάστοτε ισχύουσες διατάξεις. 

8. Στον υπολογισμό του αριθμού του προς πρόσληψη 
προσωπικού στο σύνολο των φορέων του δημόσιου 
τομέα συνυπολογίζονται και οι υποχρεωτικές προσλή¬ 
ψεις προσωπικού που αποφοιτά από τη Σχολή Δημόσιας 
Διοίκησης. 

9. Οι διοριζόμενοι σε θέσεις προέδρων ή μελών 
Διοικητικών Συμβουλίων ή εξωτερικών συμβούλων φο¬ 
ρέων του δημόσιου τομέα, οι οποίοι λαμβάνουν σύνταξη 
από το Δημόσιο ή από οποιονδήποτε ασφαλιστικό φορέα 
κύριας ασφάλισης, λαμβάνουν το ήμισυ των προβλε- 
πόμενων αμοιβών της θέσεως. Στις αποδοχές της 
θέσης δεν περιλαμβάνονται τυχόν έξοδα παραστάσεως, 
τα οποία όμως δεν είναι δυνατόν να υπερβαίνουν το 
ένα δεύτερο (1/2) του ποσού της σύνταξης. Η γνω¬ 
στοποίηση λήψης σύνταξης από το Δημόσιο ή από 
οποιονδήποτε ασφαλιστικό φορέα κύριας ασφάλισης 
γίνεται με την υποβολή σχετικής δήλωσης από τον 
ενδιαφερόμενο. Η δήλωσή υποβάλλεται εντός δεκαη¬ 
μέρου από την ημερομηνία διορισμού στον οικείο συ- 
νταξιοδοτικό φορέα και στην υπηρεσία στην οποία 
διορίζονται για τις περαιτέρω κατά περίπτωση ενέργειες. 

Άρθρο 7 

Αξιολόγηση δαπανών 

1. Κάθε χρόνο το Γενικό Λογιστήριο του Κράτους 
επιλέγει για εξέταση και αξιολόγηση συγκεκριμένες 
δαπάνες ή ομάδες ή κατηγορίες ή υποκατηγορίες δα¬ 
πανών του Προϋπολογισμού. Τα προκύπτοντα από την 
εξέταση αυτή συμπεράσματα αποτυπώνονται σε Ειδική 
Έκθεση, η οποία υποβάλλεται στο Υπουργικό Συμβούλιο 
και στη Βουλή. Τα συμπεράσματα αυτά λαμβάνονται 
υπόψη για τον εκ τελούμενο Προϋπολογισμό, καθώς και 
για την κατάρτιση, των Προϋπολογισμών των επόμενων 
οικονομικών ετών. 

2. Το Υπουργείο Οικονομικών δύναται, ειδικότερα, να 
προβαίνει στην αξιολόγηση των λειτουργικών δαπανών 
και στην εξέταση του κόστους συντήρησης και λει¬ 
τουργίας συγκεκριμένων υπηρεσιακών μονάδων ή και 
φορέων της Διοίκησης, σε σχέση με την εν γένει 
δραστηριότητα τους και το προσφερόμενο έργο. Η κατά 
τα ανωτέρω αξιολόγηση των λειτουργικών δαπανών, 
μετά την ολοκλήρωσή της, τίθεται υπόψη των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών, οι οποίοι εντός τριμήνου εισηγούνται στη 
Βουλή τις κατάλληλες νομοθετικές παρεμβάσεις. 

3. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, ρυθ¬ 
μίζεται κάθε αναγκαία λεπτομέρεια εφαρμογής των δια¬ 
τάξεων του παρόντος άρθρου. 

Άρθρο 8 

Χρηματοδοτική μίσθωση 

Οι δημόσιοι οργανισμοί, ασφαλιστικοί φορείς και 
Ν.Π.Δ.Δ. δύνανται να συνάπτουν συμβάσεις χρηματο- 

δοτικής μίσθωσης, σύμφωνα με τις κείμενες διατάξεις, 
που διεπουν την κατάρτιση αυτών των συμβάσεων. Εάν 
η χρηματοδοτική μίσθωση καταλήξει είτε σε απόκτηση 
είτε σε οριστική μεταβίβαση του κινητού ή ακινήτου 
περιουσιακού στοιχείου, ισχύουν οι σχετικές με την εν 
λόγω απόκτηση ή μεταβίβαση διατάξεις. 

Με αποφάσεις του Υπουργού Εθνικής Οικονομίας και 
του κατά περίπτωση αρμόδιου υπουργού, που δημο¬ 
σιεύονται στην Εφημερίδα της Κυβερνήσεως, ορίζεται 
το ρυθμιστικό πλαίσιο, οι σχετικές διοικητικές κυρώσεις 
μη εφαρμογής του. καθώς και κάθε άλλη αναγκαία 
λεπτομέρεια και οδηγία αξιοποίησης της περιουσίας 
των δημόσιων οργανισμών, ασφαλιστικών φορέων και 
Ν.Π.Δ.Δ.. 

Άρθρο 9 

Σύμβουλοι διαχείρισης 

1. Οι δημόσιοι οργανισμοί, ασφαλιστικοί φοοείς και 
Ν.Π.Δ.Δ δύνανται με απόφαση του Δ,Σ. συτών. να 
προσλαμβάνουν, κατόπιν ανοικτής προσκλησεως. συμ¬ 
βούλους διαχείρισης για την αξιοποίηση της περιουσίας 
τους. Τα κριτήρια για την πρόσληψη αυτών πρέπει να 
είναι: 

α. Αξιοπιστία 

3. Εξειδικευμένη εμπειρία, κύρος 
ν. Διάθεση επαρκούς επιστημονικού και τεχνικού προ¬ 
σωπικού. σε περιπτώσεις επιχειρήσεων συμβούλων δια¬ 
χείρισης. 

2. Τα περιφερειακά νοσοκομεία, τα προνοιακά ιδρύ¬ 
ματα και οι προνοιακές μονάδες Ν.Π Δ.Δ. και Ν.Π.ΐ.Δ. 
μπορούν με απόφαση του Δ.Σ. τους, που ενκρίνεται 
απο τον Υπουργό Υγείας και Πρόνοιας, να προσλαμ¬ 
βάνουν υε τη διαδικασία της προηγούμενης πσοανοαΦου 
συμβούλους οργάνωσης και διαχείρισης. 

Η Δημόσια Επιχείρηση Ανεγεασης Νοσηλευτικών Μο¬ 
νάδων (Δ.ΕΠ.Α.ΜΟ.Μ.) μποοεί. γιο ττν εκπλήρωση του 
σκοπού της και με την ίδια διαδικασία, να προσλαμβάνει, 
με απόφαση του Δ.Σ. της. μετά απο εγκοιση του 
Υπουργού Υγείας και Πρόνοιας, συμβούλους για την 
οργάνωση νοσηλευτικών μονάδων και υπηρεσιών υγείας. 

3. Με κοινή απόφαση των Υπουργών Εθνικής Οικο¬ 
νομίας, Οικονομικών, Εργασίας και Κοινωνικών Ασφα¬ 
λίσεων και Υγείας και Πρόνοιας καθορίζονται οι όοοι 
και οι προϋποθέσεις για την πρόσληψη συμβούλων 
διαχείρισης των παο 1 και 2 του παρόντος άρθρου 
με σαφή περιγραφή των προσόντων τους, του αριθμού, 
της δισρκεισς, της διαδικασίας επιλογής, του ύψους και 
των κριτηρίων της αμοιβής, με βάση μετρήσιμα αποτε¬ 
λέσματα και στόχους. 

Άρθρο 10 

Αξιολόγηση οργάνωσης και λειτουργίας 
δημόσιων φορέων 

Οι Υπουργοί Εθνικής Οικονομίας και Οικονομικών, 
καθώς και ο εποπτεύων κατά περίπτωση υπουργός 
δύνανται να προβαίνουν ή να αναθέτουν οε εξωτερικούς 
συμβούλους την αξιολόγηση του ποουπολογισμού των 
δαπανών όλων των φοοεων του δημόσιου τομέα και 
τη διατύπωση προτάσεων εξορθολογισμού τους, προς 
την κατεύθυνση της προσαρμογής σε σύγχρονες μορ¬ 


φές οικονομικής διαχείρισης. Ο τρόπος και η διαδικασία 
εφαρμογής της διάταξης αυτής, της αμοιβής των συμ¬ 
βούλων και κάθε άλλη λεπτομέρεια καθορίζονται με 
κοινή απόφαση των ανωτέρω Υπουργών. 

Άρθρο 11 

Επενδύσεις δημόσιων οργανισμών και 
ασφαλιστικών ταμείων 

1 Με την επιφύλαξη του άρθρου 1 παρ. Α του ν. 
2374/1996 (ΦΕΚ 32 Α') οι επενδύσεις σε ακίνητα, καθώς 
και σε κινητές αξίες, για τις οποίες το είδος κσι το 
πλήθος των εναλλακτικών επιλογών θα καθορισθεί με 
απόφαση του Υπουργού Εθνικής Οικονομίας και Οικο¬ 
νομικών, σύμφωνα με το άρθρο 14 του ν. 2042/1992 
(ΦΕΚ 75 Α!. πραγματοποιούνται με απσφασεις των 
Διοικητικών Συμβουλίων των δημόσιων οργανισμών και 
ασφαλιστικών ταμείων και χωρίς προηγούμενη έγκοιση 
των εποπτευόντων Υπουογών ή του Διοικητή της Τρά¬ 
πεζας της Ελλάδος. 

Με την ίδια διαδικασία ρευστοπαιούνται και οι επεν¬ 
δύσεις οι οποίες πραγματοποιούνται σε ακίνητα και 
κινητές αξίες μετά την έναρξη ισχύος του παρόντος 
νόμου, σύμφωνα με το προηγούμενο εδάφιο 

2. Το πρώτο εδάφιο της παρ. I του άρθρου 14 του 
ν. 2042/1992 αντικαθίσταται ως εξής: 

Ί. Επιτρέπεται η διάθεση από τους δημόσιους ορ¬ 
γανισμούς και τα ασφαλιστικά ταμεία μέχρι ποσοστού 
είκοσι τοις εκατό {20°,ζ} ετησίως από τα κατατεθειμένα 
στην Τράπεζα της Ελλάδος (ή άλλη τράπεζα) βάσει 
-ου α.ν. 1611/1950 διαθέσιμα κεφάλαιά τους, για επεν¬ 
δύσεις σε ακίνητα και σε κινητές οξιές, σύμφωνα με 
την πααάγρσΦΟ 1 ταυ παρόντος άρθρου, με τους πιο 
<στω όρους και προϋποθέσεις." 

3. Τ ο εδάφιο με αριθμό 2 της πορ 1 του άαθοου 14 
του ν. 2042 1992 αντικαθίσταται ως εξής: 

*2. Τα ενδιαφερόμενο ασφαλιστικά ταμεία ή οργανισμοί 
μττσοούν, εφόσον επιθυμούν να προβούν αε επένδυση 
μόνο σε ακίνητα ή μόνο σε κινητές αξίες, σύμφωνα με 
την παράγραφο 1 του παρόντος άρθοου, με τον πε- 
ρισρισμό ότι ίο ποσό που θα διατεθεί δεν θα υπερβαίνει 
το πιο πάνω καθοριζόμενο ποσοστό για κάθε περίπτωση, 
δηλαδή το 40% ή 60% αντίστοιχα του ενός δέκατου 
των διαθέσιμων κεφαλαίων τους." 

4. Με ποσεδρικά διατάγματα, που εκδίδονται με πρό¬ 
ταση των Υπουργών Εθνικής Οικονομίας, Οικονομικών 
και Εργασίας και Κοινωνικών Ασφαλίσεων, καθορίζεται το 
ρυθμιστικό πλαίσιο αξιοποίησης της κινητής και ακίνητης 
περιουσίας των δημοσίων οργανισμών, ασφαλιστικών φο¬ 
ρέων και Ν.Π.Δ.Δ., οι κανόνες επενδυτικής συμπεριφοράς, 
καθώς και οι προβλεπόμενες διοικητικές κυρώσεις για τις 
περιπτώσεις παραβίασής τους, όσον αφορά τις πεοιπτώ- 
σεις των άρθρων 8, 9 και 11 του παρόντος. 

Άρθρο 12 

Τακτοποίηση χρεών δημόσιων επιχειρήσεων 
και οργανισμών 

1, Το Ελληνικό Δημόσιο δύναται να προβαίνει σε 
τακτοποιήσεις των προς αυτό χρεών δημόσιων επιχει¬ 
ρήσεων και οογανισμών που λειτουργούν με τη μορφή 
ανωνύμων εταιρειών, που προέρχονται από καταπτώσεις 

εγγυήσεων δανείων με αντίστοιχες προς τα εν λόγω 
χρέη υπέρ αυτού αυξήσεις του μετοχικού τους κεφαλαίου 
και έκδοση ίσης αξίας ονομαστικών μετοχών. 

2. Επιχορηγήσεις του Γενικού Κρατικού Προϋπολο¬ 
γισμού προς φορείς του δημόσιου τομέα, που λειτουρ¬ 
γούν με τη μορφή ανωνύμων εταιρειών, δύνανται να 
χορηγούνται με αντίστοιχες υπέρ του Δημοσίου αυξήσεις 
του μετοχικού τους κεφαλαίου και έκδοση ίσης αξίας 
ονομαστικών μετοχών. 

3. Με κοινές αποφάσεις των Υπουργών Εθνικής 
Οικονομίας, Οικονομικών και του αρμόδιου κατά περί¬ 
πτωση υπουργού καθορίζονται οι συγκεκριμένες επιχο¬ 
ρηγήσεις ή τα χρέη που τακτοποιούνται, οι σχετικές 
διαδικασίες, καθώς και κάθε άλλη αναγκαία λεπτομέρεια 
εφαομογής των διατάξεων του παρόντος άρθρου. 

4. Η σύναψη δανείων από τραπεζικούς και χρηματο¬ 
πιστωτικούς οίκους του εξωτερικού προς οργανισμούς 
της τοπικής αυτοδιοίκησης επιτρέπεται μόνο κατόπιν 
εγκρίσεως των χρηματοοικονομικών όρων από τα Υ¬ 
πουργεία Εσωτερικών, Δημόσιας Διοίκησης και Αποκέ¬ 
ντρωσης και Οικονομικών. 

Άρθρο 13 

Τακτοποίηση υποχρεώσεων φορέων του Δημοσίου, 
δαπάνες προμηθειών, προγράμματα στέγασης 
δημοσίων υπηρεσιών και διαχείριση νοσηλειών 

1. α. Οι ληξιπρόθεσμες μέχρι 31 Δεκεμβρίου 1996, 
καθώς και οι μη τακτοποιηθείσες, εντός ευλόγου χρο¬ 
νικού διαστήματος, οφειλές και υποχρεώσεις μεταξύ 
φορέων του Δημοσίου, από οποιαδήποτε αιτία και αν 
προέρχονται, τακτοποιούνται εντός του έτους 1997. 

β. Οφειλές και υποχρεώσεις του προηγούμενου εδα¬ 
φίου που θα δημιουργηθούν από την 1.1.1997 και εφεξής, 
τακτοποιούνται το αργότερο εντός του επόμενου έτους 
από την καθ' οιονδηποτε τρόπο οριστικοποίησή τους 
με σταδιακή παρακράτηση αποδόσεων εσόδων, θεσμο¬ 
θετημένων υπέρ των οφειλετών πόρων και των επιχο¬ 
ρηγήσεων, με ευθύνη του Υπουργείου Οικονομικών. 

γ. Η τακτοποίηση των ανωτέρω οφειλών και υπο¬ 
χρεώσεων μεταξύ φορέων του Δημοσίου, στις οποίες 
συμπεριλαμβάνονται κοι οι εκ φορολογικών υποχρεώ¬ 
σεων οφειλές, δύναται να λάβει χώρα, με απόφαση του 
Υπουργού Οικονομικών και για ποσά, αξίες ή πόρους 
που βρίσκονται εις χείρας άλλων φορέων του Δημοσίου 
ή τρίτων. 

Ο τρόπος, οι όροι και η διαδικασία τακτοποίησης των 
οφειλών και των υποχρεώσεων, οι προσαυξήσεις εκ¬ 
προθέσμου καταβολής, το έντοκο ή μη των καθυστε¬ 
ρήσεων εξόφλησής τους, καθώς και κάθε άλλη λεπτο¬ 
μέρεια για την εφαρμογή των διατάξεων των εδαφίων 
α' και β' του παρόντος άρθρου καθορίζονται με απο¬ 
φάσεις του Υπουργού Οικονομικών. 

δ. Τυχόν διαφωνίες και αμφισβητήσεις ως προς το 
ύψος των απαιτήσεων και υποχρεώσεων των εδαφίων 
α και β' επιλύονται με απόφαση του Υπουργού Οικο¬ 
νομικών, που εκδίδεται ύστερα από εισήγηση της Επι¬ 
τροπής της παραγράφου 4 του παρόντος, στις περι¬ 
πτώσεις που η μεταξύ των φορέων υφιστάμενη διαφορά 
υπερβαίνει το ποσό των πενήντα εκατομμυρίων 
(50.000.000) δραχμών. Το ποσό αυτό δύναται να ανα¬ 
προσαρμόζεται με απόφαση του Υπουργού Οικονομικών. 


Ως φορείς του Δημοσίου για την εφαρμογή των 
εδαφίων α', β' και γ' του παρόντος άρθρου νοούνται 
τα Υπουργεία, οι Περιφέρειες, οι Περιφερειακές Διοι¬ 
κήσεις, οι Ο.Τ.Α. Α' και Β βαθμού, οι Ασφαλιστικοί 
Φορείς, τα Ν.Π.Δ.Δ. και Ν.Π.Ι.Δ. που ανήκουν ή επο¬ 
πτεύονται από το Δημόσιο, οι Δημόσιες Επιχειρήσεις 
και Οργανισμοί (ΔΕΚΟ), οι παραχωρηθείσες υπό του 
Δημοσίου επιχειρήσεις και οργανισμοί, καθώς και κάθε 
είδους θυγατρικές επιχειρήσεις, οργανισμοί και εταιρείες 
των ανωτέρω φορέων. 

2. Σε περίπτωση καθυστερήσεως πλέον του έτους 
της οφειλόμενης αποδόσεως προς το Ελληνικό Δημόσιο 
από τα έσοδα φορέων ίου Δημοσίου ή μερισμάτων 
κερδών, το Υπουργείο Οικονομικών δύναται να παρα¬ 
κρατεί τα ανωτέρω ποσά από τον Προϋπολογισμό του 
κατά περίπτωση εποπτεύοντος Υπουργείου. 

3. Συνιστάται στο Υπουργείο Οικονομικών (Γενικό 
Λογιστήριο του Κράτους, Δ49 - Διεύθυνση Χρηματο¬ 
δοτικού Προγραμματισμού και Διαχείρισης Κρατικών Δια¬ 
θεσίμων) Τμήμα, με αρμοδιότητα τον έλεγχο και τη 
συμφωνία των μεταξύ κατα την παράγραφο Ι.δ φορέων 
του Δημοσίου υποχρεώσεων και απαιτήσεων, τη διε¬ 
νέργεια σχετικών συμψηφισμών και την επίλυση δια¬ 
φωνιών, στις περιπτώσεις που η μεταξύ των φορέων 
διαφορά δεν υπερβαίνει το ποσό των πενήντα εκατομ¬ 
μυρίων (50.000.000) δραχμών, καθώς και κάθε άλλη 
σχετική με τα θέματα αυτά δραστηριότητα, που δεν 
εμπίπτει στην αομοδιάτητα άλλης Διεύθυνσης του Υ¬ 
πουργείου Οικονομικών. 

Για τη στελέχωση του συνιστώμενου με το προηγού¬ 
μενο εδάφιο Τμήματος συνιστώνται στο Γενικό Λογι¬ 
στήριο του Κράτους, κατά παρέκκλιση των κειμένων 
διατάξεων, επτά (7) θέσεις προσωπικού, που κατανέ- 
μονται στους κλάδους ΠΕ, ΤΕ, ΔΕ - Δημοσιονομικών 
με απόφαση του Υπουργού Οικονομικών. 

Ο καθορισμός των αρμοδιοτήτων του συνιστώμενου 
Τμήματος, καθώς και κάθε αναγκαία λεπτομέρεια κα¬ 
θορίζονται με κοινή απόφαση των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Οι¬ 
κονομικών. 

Επίσης, στο Υπουργείο Οικονομικών-Γενικό Λογιστή¬ 
ριο του Κράτους, συνιστώνται δύο (2) θέσεις του Κλάδου 
ΠΕ - Πληροφορικής. Οι θέσεις αυτές προστίθενται στις 
υφιστάμενες οργανικές θέσεις προσωπικού του Γ ενικού 
Λογιστηρίου του Κράτους. 

Προσόντα διορισμού στις θέσεις αυτές είναι τα προ- 
βλεπόμενα από το άρθρο 4 του π.δ/τος 194/1968 (ΦΕΚ 
84 Α), όπως ισχύει κάθε φορά. 

4. Στο Υπουργείο Οικονομικών (Γενικό Λογιστήριο 
του Κράτους) συνιστάται για τις ανάγκες της παρα¬ 
γράφου Ι.δ του παρόντος άρθρου Επιτροπή Επίλυσης 
Διαφορών, συγκροτούμενη ως εξής: 

α, Από το Γ ενικό Γ ραμματέα Οικονομικής Πολιτικής 
και Συστημάτων του Υπουργείου Οικονομικών, ως Πρόε¬ 
δρο, με αναπληρωτή του τον Ειδικό Γ ραμματέα Διοι¬ 
κητικού Τομέα Θησαυροφυλακίου και Προϋπολογισμού 
του Υπουργείου Οικονομικών. 

β. Από τους κοτά πεοίπτωση αρμόδιους Γ ενικούς 
Γραμματείς των Υπουργείων που εποπτεύουν τους 
εμπλεκόμενους" φορείς. 

γ. Από ένα Πάρεδρο του Ελεγκτικού Συνεδρίου. 

δ. Απο τον Προϊστάμενο της Διεύθυνσης Δ49-Χρη- 

ματοδαπκού Προγραμματισμού και Διαχείρισης Κρατικών 
Διαθεσίμων. 

ε. Από τον Προϊστάμενο της Διεύθυνσης Δ24-Λογα- 
ριασμών του Δημοσίου του Υπουργείου Οικονομικών. 

Στις συνεδριάσεις της Επιτροπής δύναται να μετέ¬ 
χουν, ύστερα από πρόσκληση του Προέδρου, ανάλογα 
με τα θέματα συζήτησης και οι Προϊστάμενοι των 
Διευθύνσεων Δ20-Προυπολογισμού, Δ23-Δημόσιου 
Χρέους, Δ25-Κίνησης Κεφαλαίων, Εγγυήσεων, Δανείων 
καί Αξιών, Δ39-Ν.Π.Δ Δ. ή οι νόμιμοι αναπληρωτές τους. 

Χρέη Γραμματέα εκτελει υπάλληλος της Δ49-Χρη- 
ματοδοτικού Προγραμματισμού και Διαχείρισης Κρατικών 
Διαθεσίμων, η οποία και υποστηρίζει ολόκληρο το έργο 
της Επιτροπής. 

Ο ορισμός των μελών και του Γ ραμματέα της Επι¬ 
τροπής γίνεται με απόφαση του Υπουργού Οικονομικών. 
Με την ίδια απόφαση καθορίζεται το ύψος και ο τροπος 
αποζημίωσης των μελών της ανωτέρω Επιτροπής για 
τη σύνταξη των κατά περίπτωση απαιτούμενων τεχνικών 
μελετών και τη συγκέντρωση των απαραίτητων στοι¬ 
χείων. κατα παρέκκλιση των κειμένων διατάξεων, καθώς 
και κάθε άλλη αναγκαία λεπτομέρεια. 

Εργο της Επιτροπής είναι ακόμη η κατάρτιση σχεδίων 
αποφάσεων και η εισήγηση του περιεχομένου τους στον 
Υπουργό Οικονομικών στις περιπτώσεις διαφωνίας των 
φορέων της παραγράφου Ι.δ ως προς το ύψος των 
μεταξύ τους υποχρεώσεων και απαιτήσεων, όταν η 
μεταξύ των φορέων υφιστάμενη διαφορά υπερβαίνει το 
ποσό των πενήντα εκατομμυρίων (50,000.000) δραχμών. 

5. α. Συνισταται υπό την εποπτεία του Υπουργείου 
Υγείας και Πρόνοιας Διαρκής Επιτροπή Εποπτείας και 
Διαχείρισης Θεμάτων Νοσηλειών των υπαλλήλων και 
των συνταξιούχων του Δημοσίου, καθώς και των μελών 
των οικογενειών τους. Η Επιτροπή απαρτίζεται από: 

- Το Γενικό Γραμματέα του Υπουργείου Υγείας και 
Ποονοιας, ως Πρόεδρο, με αναπληρωτή του τον καθ' 
ύλην αρμόδιο Γενικό Διευθυντή του Υπουργείου Υγείας 
και Πρόνοιας. 

- Το Γενικό Γραμματέα Οικονομικής Πολίτικης και 
Συστημάτων του Υπουργείου Οικονομικών, ως μέλος, 
με αναπληρωτή του το Γ ενικό Διευθυντή Διοίκησης και 
Δημοσιονομικών Ελέγχων του Γ ενικού Λογιστηρίου του 
Κράτους. 

- Το Διευθυντή της Διεύθυνσης Προϋπολογισμού του 
Γενικού Λογιστηρίου του Κράτους, ως μέλος, με τον 
αναπληρωτή του. 

- Έναν εκπρόσωπο της Διεύθυνσης Νοσηλειών του 
Υπουργείου Υγείας και Πρόνοιας, ως μέλος, με τον 
αναπληρωτή του. 

- Έναν εκπρόσωπο των εν ενεργεία υπαλλήλων με 
υπόδειξη του Τριτοβάθμιου Συνδικαλιστικού Οργάνου 
τους, ως μέλος, με τον αναπληρωτή του. 

- Έναν εκπρόσωπο των συνταξιούχων του Δημοσίου 
με υπόδειξη του συνδικαλιστικού τους οργάνου, ως 
μέλος, με τον αναπληρωτή του. 

Η Επιτροπή συγκροτείται με κοινή απόφαση των 
Υπουργών Υγείας και Πρόνοιας και Οικονομικών. 

Οι συνεδριάσεις της εν λόγω Επιτροπής πραγματο¬ 
ποιούνται εντός του κανονικού ωραρίου λειτουργίας 
των δημοσίων υπηρεσιών μία τουλάχιστον φορά ανά 
μήνα και το έργο της υποστηρίζεται από πς κατά 
περίπτωση αρμόδιες υπηρεσίες των Υπουργείων Υγείας 


και Πρόνοιας και Οικονομικών. 

β. Έργο της Επιτροπής είναι: 

- Η εν γένει παρακολούθηση της διαχείρισης των 
κονδυλίων που διατίθενται από τον Κρατικό Προϋπο¬ 
λογισμό για την κάλυψη των πάσης φύσεως δαπανών 
νοσηλειών των εν ενεργεία υπαλλήλων, των συντα¬ 
ξιούχων του Δημοσίου και των μελών των οικογενειών 
τους. 

- Η παρακολούθηση εφαρμογής των σχετικών με 
θέματα των νοσηλειών υφιστάμενων συμβάσεων μεταξύ 
του Ελληνικού Δημοσίου και των ιατρών διαφόρων 
ειδικοτήτων, των νοσηλευτικών ιδρυμάτων και των φαρ¬ 
μακείων, καθώς και οι διαπραγματεύσεις για την υπο¬ 
γραφή νέων συμβάσεων, των οποίων τους όρους και 
τις προϋποθέσεις εισηγείται αρμοδίως, 

- Η εποπτεία και παρακολούθηση παντός άλλου 
σχετιζόμενου με τις δαπάνες νοσηλειών θέματος. 

- Η υποβολή στους Υπουργούς Εσωτερικών, Δημό¬ 
σιας Διοίκησης και Αποκέντρωσης, Υγείας και Πρόνοιας 
και Οικονομικών: (ί) τριμηνιαίων εκθέσεων επί θεμάτων 
σχετικών με τα νοσηλεία των εν ενεργεία υπαλλήλων, 
των συνταξιούχων του Δημοσίου κσι των μελών των 
οικογενειών τους και τις αντίστοιχες δαπάνες με τις 
οποίες επιβαρύνεται ο Προϋπολογισμός, (ϋ) προτάσεων 
αναδιάρθρωσης, συγχώνευσης ή κατάργησης υφιστά¬ 
μενων σήμερα υπηρεσιών που ασχολούνται με το θέμα 
αυτό, προσαρμογής του ισχύοντος σχετικού θεσμικού 
πλαισίου, καθώς και μέτρων για τη συγκράτηση των 
δαπανών. 

- Η σύνταξη σχετικών με το έργο και το αντικείμενο 
της Επιτροπής σχεδίων νόμων, προεδρικών διαταγμά¬ 
των και αποφάσεων. 

γ. Ο Υπουργός Υγείας και Πρόνοιας δύναται με 
αποφάσεις του. ύστερα κοι από τη σύμφωνη γνώμη της 
κατά τα ως άνω Διαρκούς Επιτροπής Εποπτείας και 
Διαχείρισης Θεμάτων Νοσηλειών, να αναθέτει στον 
Εθνικό Οργανισμό Φαρμάκων (Ε.Ο.Φ.) ή σε θυγατρικές 
του εταιρείες, με επέκταση του σκοπού τους, την 
υποστήριξη των υπηρεσιών προγραμματισμού, διαχείρι¬ 
σης και ελέγχου του νοσηλειών των υπάλληλων και 
των συνταξιούχων του Δημοσίου, καθώς και των μελών 
των οικογενειών τους και εν γένει κάθε σχετική, με το 
έργο της ως άνω Επιτροπής, συνδρομή. 

δ. Ο Υπουργός Υγείας και Πρόνοιας δύναται με 
αποφάσεις του να αναθέτει στον Ε.Ο.Φ. ή σε θυγατρικές 
του εταιρείες, με επέκταση του σκοπού τους, την 
τεχνική υποστήριξη κοι μηχανοργάνωση των νοσοκο¬ 
μείων και εν γένει των Υπηρεσιών Υγείας, των θεμάτων 
επιλογής, αξιολόγησης, λειτουργίας και συντήρησης του 
εξοπλισμού τους, καθώς επίσης και θεμάτων ορθολο¬ 
γικής χρήσης προϊόντων αρμοδιότητας του Ε.Ο.Φ., 
συμπεριλαμβανομένων και των ιατρικών βοηθημάτων, 
όπως αυτά ορίζονται στο άρθρο 1 του ν. 1965/1991. 

6. α. Επιτρέπεται η σύσταση οργανισμών με μορφή 
Α.Ε. από τα ενδιαφερόμενο υπουργεία και τις λοιπές 
υπηρεσίες του Δημοσίου, για τη διενέργεια κάθε είδους 
προμηθειών κεφαλαιουχικού ή λοιπού λειτουργικού ε¬ 
ξοπλισμού τους στο πλαίσιο του ν. 2286/1995 (ΦΕΚ 
19 Α) "προμήθειες του Δημόσιου Τομέα και ρυθμίσεις 
συναφών θεμάτων". 

β. Με προεδρικά διατάγματα, που εκδίδονται με πρό¬ 
ταση των Υπουργών Εσωτερικών, Δημόσιας Διοίκησης 

και Αποκέντρωσης, Ανάπτυξης, Οικονομικών και του 
καθ' ύλην αρμόδιου υπουργού, καθορίζονται οι όροι και 
οι προϋποθέσεις λειτουργίας των ως άνω οργανισμών 
και οι εν γένει αρμοδιότητές τους. Κάθε άλλη λεπτο¬ 
μέρεια εφαρμογής των διατάξεων της παρούσας πα¬ 
ραγράφου καθορίζεται με κοινές αποφάσεις του Υπουρ¬ 
γού Οικονομικών και του κατά περίπτωση αρμόδιου 
υπουργού. 

7, α. Στους σκοπούς της Κτηματικής Εταιρείας Δη¬ 
μοσίου (Κ.Ε.Δ.), όπως αυτοί ορίζονται με το ν. 973/1979, 
περιλαμβάνεται και η προώθηση κτιριακών προγραμμά¬ 
των των υπουργείων και λοιπών δημόσιων υπηρεσιών, 
όπως η αγορά κτιρίων, οικοπέδων, καθώς και η ανέγερση 
κτιρίων σε οικόπεδα του Δημοσίου. Τα προγράμματα 
αυτά συντάσσονται από τα ενδιαφερόμενό υπουργεία 
ή τις λοιπές δημοσίες υπηρεσίες και υποβάλλονται στην 
Κ.Ε.Δ. και στον Οργανισμό Αθήνας ή Θεσσαλονίκης, 
αν αφορούν κτίρια ανεγειρόμενα στις περιοχές αυτές 
αντιστοίχως. Τα προγράμματα αυτά αξιολογούνται από 
την Κ.Ε.Δ. σε συνεργασία με τους Οργανισμούς Αθήνας 
ή Θεσσαλονίκης, εαν πρόκειται για κτίρια ανεγειρόμενα 
εντός αυτών των περιοχών εντός διμήνου από την 
υποβολή των προγραμμάτων αυτών. 

β. Βασικό κριτήριο αξιολόγησης αποτελεί μεταξύ των 
άλλων και η προοπτική αντικατάστασης του κόστους 
των μισθωμάτων που καταβάλλονται από τον Προϋπο¬ 
λογισμό, με το κόστος απόσβεσης της αγοράς και 
ανέγερσης κτιρίων μέσω της χρηματοδότησης με μα¬ 
κροχρόνια δάνεια η ομόλογα κατάλληλης χρονικής διαρ- 
θοωσης. Στην αξιολόγηση των προγραμυατων μετέχει 
και εκπρόσωπος της αρμόδιας Κτηματικής Υπηρεσίας 
του Υπουργείου Οικονομικών και στις περιπτώσεις κά¬ 
λυψης της σχετικής δαπάνης με την έκδοση δανειακών 
τίτλων του Δημοσίου εκπρόσωπος της Διεύθυνσης Δη¬ 
μόσιου Χρέους, καθώς και εκπρόσωπός της Διεύθυνσης 
Προϋπολογισμού του Γενικού Λογιστηρίου του Κράτους 
ή εκπρόσωπος του Υπουργείου Εθνικής Οικονομίας, 
ανάλογα με το αν η σχετική δαπάνη βαρύνει τον Τακτικό 
Προϋπολογισμό ή το Πρόγραμμα Δημοσίων Επενδύσεων. 

γ. Οι όροι και οι προϋποθέσεις εφαρμογής των δια¬ 
τάξεων της παρούσας παραγράφου, καθώς και κάθε 
άλλη αναγκαία λεπτομέρεια καθορίζονται με αποφάσεις 
του Υπουργού Οικονομικών, που δημοσιεύονται στην 
Εφημερίδα της Κυβερνήσεως. 

8. α. Στη Διεύθυνση Συντονισμού και Ελέγχου Εφαρ¬ 
μογής Δημοσιολογιστικών Διατάξεων του Γ ενικού Λο¬ 
γιστηρίου του Κράτους (Υπουργείο Οικονομικών), υπη¬ 
ρετούν πέντε (5) υπάλληλοι, που επιλέγονται από το 
αρμόδιο Υπηρεσιακό Συμβούλιο, ως Προϊστάμενοι Διεύ¬ 
θυνσης, στους οποίους ανατίθενται, με απόφαση του 
Υπουργού Οικονομικών, καθήκοντα Συντονιστή-Δημο- 
σιονομικού Ελεγκτή. 

β. Η αρμοδιότητα των ανωτέρω, αναφέρεται κυρίως 
στην επιτόπου καθοδήγηση και συντονισμό των δρα¬ 
στηριοτήτων των Υπηρεσιών Δημοσιονομικού Ελέγχου 
(Υ.Δ.Ε.) για την ορθή και ενιαία εφαρμογή των κειμένων 
δημοσιολογιστικών διατάξεων και των σχετικών με αυτές 
οδηγιών. Στους Συντονιστες-Δημοσιονομικούς Ελε¬ 
γκτές και στις Υ.Δ.Ε. ανήκει η αρμοδιότητα άσκησης 
του επιτόπιου και ουσιαστικού ελέγχου, που προβλέπεται 
από τα άρθρα 24 παρ. 2 και 26 παρ. 3 του ν. 2362/1995, 
επί των δαπανών που ελέγχονται και εκκαθαρίζονται 


από αυτές ή ελέγχονται από τις Ειδικές Ελεγκτικές 
Υπηρεσίες του Γενικού Λογιστηρίου του Κράτους, ε¬ 
φόσον αυτές υφίστανται. καθώς επίσης και επί των 
δαπανών των φορέων της περ. δ του άρθρου 3 του 
ν. 2362/1995 {ΦΕΚ 247 Α ). 

Επίσης στους Συντονιστές-Δημοσιονομικούς Ελε¬ 
γκτές δύναται να ανατίθενται και ειδικότερα καθήκοντα 
με απόφαση του Υπουργού Οικονομικών ανάλογα με 
τις ανάγκες της Υπηρεσίας. 

γ. Οι Συντσνιστές-Δημοσιονομικοί Ελεγκτές κατά το 
χρόνο άσκησης των καθηκόντων τους εξομοιούνται 
κατά πάντα προς τους Οικονομικούς Επιθεωρητές, οι 
δε υπάλληλοι των Υ.Δ.Ε. κατά την άσκηση του επιτόπιου 
και ουσιαστικού ελέγχου έχουν τις αρμοδιότητες των 
Οικονομικών Επιθεωρητών, που προβλέπονται από τις 
διατάξεις του ν.δ/τος 1264/1942. 

δ. Κάθε διάταξη που αντίκειτοι στις ρυθμίσεις του 
παρόντος καταργείται. 

Άρθρο 14 

Διευθετήσεις θεμάτων δημοσίων εσόδων, 
θεσμοθέτηση εσόδων υπέρ τρίτων και 
διαχείριση εσόδων εκτός Προϋπολογισμού 

1. Η παράγραφος 7 του άρθρου 2 του ν. 2366/1995 
(ΦΕΚ 256 Α) αντικαθίσταται ως εξής: 

'7. Το Ελληνικό Δημόσιο δικαιούται από το οικονομικό 
έτος 1996 και εφεξής μέοισμα στα ετήσια καθαρά κέρδη 
του Ταχυδρομικού Ταμιευτηρίου πενήντα πέντε τοις 
εκατό (55%)." 

2. Η παράγραφος 1 του άρθρου 3 του ν.δ/τος 3003/ 
1954 (ΦΕΚ 214 Α') αντικαθίσταται ως εξής: 

Ί. Από το οικονομικά έτος 1996 και εφεξής το Δη¬ 
μόσιο συμμετέχει κατά ποσοστό εβδομήντα τοις εκατό 
(70%) στα ετήσια καθαρά κέρδη του Ταμείου Παρακα¬ 
ταθηκών και Δανείων μετά την αφαίρεση των εν γένει 
εξόδων και αποσβέσεων." 

3 Από το οικονομικο έτος 1996 και εφεξής το 
Ελληνικό Δημόσιο συμμετέχει κατά ποσοστό πενήντα 
τοις εκατό (50%) μετά την αφαίρεση των πόσης φύσεως 
εξόδων και αποσβέσεων, στα ετήσια καθαρά κέρδη της 
Κτηματικής Εταιρείας του Δημοσίου (Κ.Ε.Δ.). 

Από το οικονομικό έτος 1996 και εφεξής από το 
αδιάθετο υπόλοιπο του λογαριασμού διαχείρισης πόρων 
του Δημοσίου της Κτηματικής Εταιρείας του Δημοσίου 
(Κ.Ε.Δ.) των προερχόμενων απο τη διαχείριση των 
ακινήτων του Δημοσίου, στα οποία δεν περιλαμβάνονται 
εκείνα από τα ακίνητα του Δημοσίου οτα Δωδεκάνησα, 
στις 31 Δεκεμβρίου εκάστου έτους, το πέραν των χιλίων 
πεντακοσίων εκατομμυρίων δραχμών ποσό μεταφέρεται 
στο λογαριασμό 200/1 του Δημοσίου με απόφαση του 
Υπουργού Οικονομικών. 

4. Το άρθρο 34 του ν. 1326/1983 αντικαθίσταται ως 
εξής: 

"Άρθρο 34 

Από 1.1.1997 οι ακαθάριστες εισπράξεις από κάθε 
είδους αμοιβαία στοιχήματα με εξαίρεοη το πρόσθετο 
αμοιβαίο στοίχημα (εννοορεΙαΚεε) της παραγράφου 3 
του άρθρου 4 διανέμονται ως εξής: 

- ποσοστο 80% σε αυτούς που κερδίζουν 

- ποσοστό 5% για έπαθλα ιπποδρομιών 

- ποσοστό 0.125% στη Φίλιππο Ενωση 

- ποσοστό 0,50% για το Ταμείο Πρόνοιας και Επι¬ 
κουρικής Ασφάλισης Προσωπικού Ιπποδρομιών {ΤΑ.Π. 
Ε.Α.Π.). 

- ποσοστό 1.5% στο Ελληνικό Δημόσιο. 

Το ποσοστό του Ελληνικού Δημοσίου αποδίδεται μη¬ 
νιαία. Το αναλογούν προς το Ελληνικό Δημόσιο ποσό 
κάθε μηνός αποδίδεται εντός του επομένου μηνός.' 

5. Κάθε διάταξη που αντίκειται στο περιεχόμενο των 
παραγράφων 1 έως 4 του παρόντος άρθρου καταργείται. 

6. Οι οφειλές από περιοριστικές της ελευθερίας 
ποινές που έχουν μετατραπεί σε χρηματικές και οι 
οποίες έχουν επιβληθεί από οποιοδήποτε δικαστήριο 
της χώρας και δεν έχουν εισπραχθεί μέχρι τέλους του 
1996, καθώς και οι οφειλες από μετατρέψιμες κατά τα 
ως άνω ποινές, που θα προκόψουν από την εκτέλεση 
δικαστικών αποφάσεων που έχουν εκδοθεί μέχρι τέλους 
του 1996 και η εκτέλεση τους εκκρεμεί στα αρμόδια 
τμήματα των εισαγγελιών, επιτρέπεται να εξοφλούνται 
από τους υποχρέους. εφάπαξ, με έκπτωση εως κοι 
είκοσι πέντε τοις εκατό (25%), μετά από αίτηση του 
υποχρέου ή του πληρεξούσιου δικηγόρου του στις κατά 
περίπτωση αρμόδιες εισαγγελίες. 

Οσες απο τις ανωτέρω οφειλές δεν τακτοποιηθούν 
μέχρι τέλους του 1997, αν δεν εκκρεμεί αίτηση τακτο¬ 
ποίησής τους κατά τα ως άνω. βεβαιώνονται ως οημόσια 
έσοδα στις Δ.Ο.Υ. χωρικής αρμοδιότητας της κατοικίας 
του οφειλέτη και εισπραττονται κατά τις διατάξεις του 
Κώδικα Είσπραξης Δημοσίων Εσόδων (Κ.Ε.Δ.Ε.). 

Από το Υπουργείο Οικονομικών ή άλλες δημόσιες 
υπηρεσίες παρέχεται κάθε συνδρομή στις εισαγγελίες 
όλης της χώρας ως προς τα στοιχεία ταυτότητας και 
τον τόπο κατοικίας των κατά τα ως άνω υποχρεών, 
για τη διευκόλυνση βεβαίωσης των εν λόγω οφειλών 
στις Δ.Ο.Υ.. 

Οι προϋποθέσεις εφαρμογής της παρούσας παρα¬ 
γράφου ως προς τις οφειλές αυτές, καθώς και κάθε 
άλλη αναγκαία λεπτομέρεια καθορίζονται με κοινές α¬ 
ποφάσεις των Υπουργών Δικαιοσύνης και Οικονομικών, 
που δημοσιεύονται στην Εφημερίδα της Κυβερνήσεως. 

7. Σχέδια νόμων, που προβλέπουν καθιέρωση πόρων 
υπέρ τρίτων ή την καθιέρωση και διαχείριση πόρων 
εκτός του Κρατικού Προϋπολογισμού από δημόσιους 
φορείς-πλην Ο.Τ.Α.- δεν εισάγονται στη Βουλή για 
συζήτηση χωρίς προηγούμενη σχετική έγκριση του Υ¬ 
πουργικού Συμβουλίου. 

8. Χρόνος κατάθεσης δικαισλογητικών λήψης διαφο¬ 
ράς τόκων της 1574/1970 απόφασης της Νομισματικής 
Επιτροπής (Ν.Ε.) της Τράπεζας της Ελλάδος περί 
ειδικών επιτοκίων δι' επιχειρήσεις εξαγούσας βιομηχα¬ 
νικά, βιοτεχνικά και μεταλλευτικά προϊόντα": 

α. Ορίζεται η 31.12.1997 ως η τελευταία (καταληκτική) 
ημερομηνία για την υποβολή εκ μέρους των εξαγωγικών 
επιχειρήσεων στο Υπουργείο Ανάπτυξης και την Τρά¬ 
πεζα της Ελλάδος των προβλεπόμενων δικαιολογητι- 
κών. σύμφωνα με την απόφαση Ν.Ε. 1574/1970, όπως 
ισχύει, για την καταβολή διαφοράς τόκων (Α και Β 
φάση). Οι απαιτήσεις των εξαγωγικών επιχειρήσεων, 
που δεν έχουν υποβάλει μέχρι την παραπάνω ημερομηνία 
τα δικαιολογητικά στα οποία αναφερεται το προηγού¬ 
μενο εδάφιο, αποσβέννυνται. 

β Τα οριζόμενα στο εδάφιο σ ισχύουν και προκειμένου 
περί των εξαγωγικών επιχειρήσεων, στις οποίες έχει 


καταβληθεί μέρος της διαφοράς τόκων Β' φάσης με τη 
μορφή προκαταβολής ή μερικής εκκαθάρισης εξαγωγών. 
Στις περιπτώσεις αυτές, αν η ενδιαφερόμενη επιχείρηση 
δεν υποβάλει μέχρι την 31.12.1997 τα απαιτούμενα 
βάσει της παρούσας παραγράφου δικαιολογητικά για 
την τελική εκκαθάριση, συναποσβέννυται και η τυχόν 
απαίτηση της Τράπεζας της Ελλάδος κατά της επιχεί¬ 
ρησης για την επιστροφή του μέρους της διαφοράς 
τόκων Β' φάσης που έχει καταβληθεί σε αυτήν χωρίς 
πλήρη δικαιολογητικά. 

γ. Με κοινή απόφαση των Υπουργών Εθνικής Οικο¬ 
νομίας, Οικονομικών και Ανάπτυξης ρυθμίζονται προ¬ 
βλήματα που τυχόν θα προκόψουν από την εφαρμογή 
της παρούσας παραγράφου. 

Άρθρο 15 

Τροποποιούμενες, συμπληρούμενες και 
καταργούμενες διατάξεις 

1. Τα προβλεπόμενα από τα άρθρα 1 παράγραφοι 3 
και 4α κοι 4 παράγραφος 1 του ν. 2429/1996 ποσοστά 
χρηματοδότησης των κομμάτων περιορίζονται κατά ε- 
πτάμισυ τοις εκατό (7,5%) από 1.1.1997 κοι κατά δε¬ 
καπέντε τοις εκατό (15%) από 1.1.1998. 

2. α. Η παράγραφος 4 του άρθρου 68 του ν. 2065/1992 
(ΦΕΚ 113 Α) αντικαθίσταται ως εξής: 

'4. Η διαφορά του ταχυδρομικού τέλους διακίνησης 
του ημερήσιου και περιοδικού τύπου και εκδοτών στο 
εσωτερικό της χώρας μεταξύ των εκόστοτε εγκεκρι¬ 
μένων ειδικών τιμολογίων για κάθε κατηγορία εντύπων 
και μέχρι του τέλους ομαδικής αποστολής οικονομικής 
επιστολής του αυτού κλιμακίου βάρους καταβάλλεται 
από το Υπουργείο Τύπου και Μέσων Μαζικής Ενημέ¬ 
ρωσης με ανάλογη εφαρμογή του δεύτερου εδαφίου 
της παραγράφου 2 του παρόντος. Το ειδικό αυτό 
τιμολόγιο διακίνησης του ημερήσιου και περιοδικού τύ¬ 
που των εκδοτών καθορίζεται από τους Υπουργούς 
Τύπου και Μέσων Μαζικής Ενημέρωσης και Οικονομι¬ 
κών." 

β. Το τελευταίο εδάφιο της περίπτωσης γ της πα¬ 
ραγράφου 15 του άρθρου 13 του ν. 2328/1995 (ΦΕΚ 
159 Α') αντικαθίσταται ως εξής: 

"Με κοινές αποφάσεις των Υπουργών Οικονομικών, 
Μεταφορών και Επικοινωνιών και Τύπου και Μέσων 
Μαζικής Ενημέρωσης καθορίζεται κάθε αναγκαία λε¬ 
πτομέρεια εφαρμογής των διατάξεων αυτής της παρα¬ 
γράφου, καθώς και οι σχετικές με τα τηλεφωνικά τέλη 
αντίστοιχες ρυθμίσεις, κατ' ανάλογη εφαρμογή της πα¬ 
ραγράφου 4 του άρθρου 68 του ν. 2065/1992. όπως 
αυτή ισχύει." 

3. Οι επιχορηγήσεις και πόσης φύσεως επιδοτήσεις 
προς τους συγκοινωνιακούς φορείς της χώρας προσ¬ 
διορίζονται σε κάθε περίπτωση σύμφωνα με τις διατάξεις 
του άρθρου 2 παρ. 8 του ν. 2175/1993 (ΦΕΚ 211 ΑΥ 
22.12.1993) "Οργάνωση ενιαίου φορέα αστικών συγκοι¬ 
νωνιών στην περιοχή Αθηνών-Πειοαιώς και περιχώρων 
και άλλες διατάξεις", όπως αυτές ισχύουν. 

4. Οι απαλλαγές από εισφορές υπέρ του Δημοσίου, 
νομικών προσώπων δημοσίου δικαίου και τρίτων των 
διατάξεων της παραγράφου 6 του άρθρου 10 του 
Κεφαλαίου Γ του ν. 2367/1995 (ΦΕΚ 261 Α') δεν 
αφορούν τις εισφορές του ν. 128/1975 (ΦΕΚ 178 Α') 
Η ισχύς της παρούσας παραγράφου ανατρέχει στο 

χρόνο ισχύος της παραγράφου 6 του άρθρου 10 του 
ν. 2387/1995. 

5. α. Στο άρθρο 20 παράγραφος 5 του ν. 2196/ 
22.3.1994 (ΦΕΚ 41 Α') προστίθεται εδάφιο θ' ως εξής: 

'θ. Εναν εκπρόσωπο του Γενικού Λογιστηρίου του 
Κράτους." 

β. Σε καθεμία από τις επιτροπές της παρ. 1 του 
άρθρου 86 του ν. 1943/1991 (ΦΕΚ 50 Α'), όπως αντι- 
καταστάθηκε με το άρθρο 4 του ν. 2435/1996 (ΦΕΚ 
189 Α'), συμμετέχει επιπλέον από 1.1.1997 ως μέλος 
και εκπρόσωπος του Γενικού Λογιστηρίου του Κράτους. 

γ. Οι εκπρόσωποι των περιπτώσεων α' και 0' της 
παραγράφου αυτής ορίζονται, με απόφαση του Υπουρ¬ 
γού Οικονομικών, εντός μηνός από την υποβολή του 
σχετικού αιτήματος. 

δ. Το αναφερόμενο στην παρούσα παράγραφο Διοι¬ 
κητικό Συμβούλιο και οι επιτροπές συγκροτούνται και 
λειτουργούν νόμιμα και χωρίς εκπρόσωπο του Γ ενικού 
Λογιστηρίου του Κράτους, εάν δεν έχει εκδοθεί μέσα 
στην κατά το προηγούμενο εδάφιο προθεσμία σχετική 
υπουργική απόφαση. Σε περίπτωση έκδοσης της από¬ 
φασης του Υπουργού Οικονομικών μετά τη συμπλήρωση 
της ανωτέρω προθεσμίας οι εκπρόσωποι του Υπουρ¬ 
γείου Οικονομικών συμμετέχουν νόμιμα στη σύνθεση 
του Διοικητικού Συμβουλίου ή των Επιτροπών, από την 
ημερομηνία έκδοσης της σχετικής απόφασης. 

6. Στο τέλος της παραγράφου 3 του άρθρου 12 του 
ν. 2362/1995 προστίθεται τρίτο εδάφιο, ως ακολούθως: 

"Με την ίδια απόφαση καθορίζονται: α) Το ποσοστό 
της προμήθειας που εισπράττουν, από τους αγοραστές, 
τα Ν.Π.Ι.Δ. και οι ιδιώτες, β) Οι κυρώσεις που επιβάλ¬ 
λονται σε όσους παραβαίνουν τις διατάξεις της από¬ 
φασης αυτής." 

7. Στο άρθρο 40 του ν. 2218/1994, όπως τροποποιή¬ 
θηκε και ισχύει με το άρθρο 2 του ν. 2240/1994, 
προστίθεται παράγραφος 13 ως εξής: 

"13. Οι λειτουργικές δαπάνες του Προέδρου και της 
Κεντρικής Υπηρεσίας των διευρυμένων Νομαρχιακών 
Αυτοδιοικήσεων της παραγράφου 1 του άρθρου 1 του 
ν, 2240/1994 για το έτος 1997 καλύπτονται με επιχο¬ 
ρήγηση από τον Κρατικό Προϋπολογισμό, η οποία γρά¬ 
φεται σε ξεχωριστό ειδικό φορέα και κωδικό αριθμό 
εξόδων του προϋπολογισμού των Περιφερειακών Διοι¬ 
κήσεων της έδρας των διευρυμένων Νομαρχιακών Αυ¬ 
τοδιοικήσεων. Η διάταξη της παραγράφου 20 του άρθρου 
6 του ν. 2240/1994 εφαρμόζεται αναλόγως και για την 
ανωτέρω επιχορήγηση." 

8. α. Το δεύτερο εδάφιο της παραγράφου 2 του 
άρθρου 5 του ν. 2198/1994 αντικαθίσταται ως εξής: 

"Τα δάνεια και οι υποδιαιρέσεις τους (τίτλοι) παρα- 
κολουθούνται δια λογιστικών εγγραφών στο Σύστημα 
Λογιστικής Παρακολούθησης Συναλλαγών (το Σύστημα), 
που συνιστάται με το παρόν άρθρο και του οποίου 
διαχειριστής είναι η Τράπεζα της Ελλάδος. Επίσης δια 
λογιστικών εγγραφών στο Σύστημα παρακολουθούνται 
τα τοκομερίδια των τίτλων, εφ' ης αποτελόσουν αντι¬ 
κείμενο αυτοτελούς συναλλαγής, εφαρμοζομένων ανα¬ 
λόγως των λοιπών διατάξεων του παρόντος κεφαλαίου. 
Η Τράπεζα της Ελλάδος ενεργεί πς εγγραφές λήψεως, 
εξυπηρετήσεως και αποπληρωμής των δανείων για λο¬ 
γαριασμό του Ελληνικού Δημοσίου." 

β. Μετά την παράγραφο 9 του άρθρου 6 του ν. 


2198/1994 προστίθεται παράγραφος 10, η οποία έχει 
ως εξής: 

"10. Οι τίτλοι μπορούν να αποτελούν αντικείμενο 
δανεισμού, εφαρμοζομένου αναλόγως του άρθρου 806 
του Α.Κ.." 

γ. Η παράγραφος 2 του άρθρου 8 του ν. 2198/1994 
αντικαθίσταται ως εξής: 

"2. Ο επενδυτής έχει αξίωση επί του τίτλου του, 
στρεφόμενη μόνο κατά του φορέα, στον οποίο τηρείται 
ο λογαριασμός του. Εάν το Δημόσιο δεν έχει εκπληρώσει 
πς κατά την παρ. 6 του παρόντος άρθρου υποχρεώσεις 
του, ο επενδυτής έχει αξίωση εκ του τίτλου μόνο κατά 
του Δημοσίου." 

δ. Η παράγραφος 5 του άρθρου 3 του ν. 2198/1994 
αντικαθίσταται ως εξής: 

"5. Για το υπόλοιπο της απαιτήσεώς τους οι επενδυτές 
ικανοποιούνται προνομιακώς εκ της λοιπής περιουσίας 
του φορέα, κατατασσόμενοι ως προνομιούχοι πριν από 
τη σειρά των απαιτήσεων, που ορίζεται στην περίπτωση 
3 του άρθρου 975 του Κ.Πολ.Δ., όπως ισχύει μετά το 
άρθρο 3 του ν. 1545/1985 και πριν απο τη διαίρεση 
κατά το άρθρο 977 του Κ.Πολ.Δ.." 

ε. Μετά την παράγραφο 6 του άρθρου 8 του ν 
2198/1994 προστίθεται παράγραφος 7 έχουσα ως α¬ 
κολούθως: 

"7. Για την ικανοποίηση των εκ των τίτλων απαιτήσεών 
τους κατά του φορέα κατά κεφάλαιο και τόκους, οι 
επενδυτές κατατάσσονται ως προνομιούχοι πριν από 
τη σειρά των απαιτήσεων, που ορίζεται στην περίπτωση 
3 του άρθρου 975 του Κ.Πολ.Δ., όπως ισχύει μετά το 
άρθρο 3 του ν. 1545/1985 και πριν από τη διαίρεση 
κατά το άρθρο 977 του Κ.Πολ.Δ.." 

στ. Η πρώτη παράγραφος του άρθρου 10 του ν. 
2198/1994 αντικαθίσταται ως ακολούθως: 

"Με κοινές αποφάσεις του Υπουργού Οικονομικών 
και του Διοικητή της Τράπεζας της Ελλάδος, επιτρέπεται 
η μετατροπή των κατά την έναρξη λειτουργίας του 
συστήματος υφιστάμενων ή και των μεταγενέστερα αηό 
την έναρξη λειτουργίας του Συστήματος εκδιδόμενων 
σε φυσική μορφή έντοκων γραμματίων, ομολόγων ή 
τίτλων ομολογιακών δανείων, σε τίτλους με λογιστική 
μορφή. Η μετατροπή αυτή δεν δύναται να παραβλάπτει 
τα δικαιώματα των επενδυτών." 

9. Στο άρθρο 23 παρ. 2 του ν. 2218/1994, όπως 
κωδικοποιήθηκε με το άρθρα 87 του π.δ/τος 30/1996 
"Κωδικοποίηση σε ενιαίο κείμενο με τίτλο "Κώδικας 
Νομαρχιακής Αυτοδιοίκησης" των ισχυουσών διατάξεων 
για τη Νομαρχιακή Αυτοδιοίκηση" (ΦΕΚ 21 Α') προστί¬ 
θενται τα εξής: 

"Ο Προϋπολογισμός αποστέλλεται στην αρμόδια κε¬ 
ντρική υπηρεσία του Γ ενικού Λογιστηρίου του Κράτους 
μαζί με την εισηγητική του έκθεση, την έκθεση της 
αρμόδιας Υπηρεσίας Δημοσιονομικού Ελέγχου και την 
πράξη έγκρισης του Νομαρχιακού Συμβουλίου, ώστε να 
αξιολογηθεί από τον Υπουργό Οικονομικών. 

Ο Υπουργός Οικονομικών αν διαπιστώσει άτι: α) υπάρ¬ 
χουν αποκλίσεις από τους στόχους του Κρατικού Προϋ¬ 
πολογισμού όσον αφορά τα έσοδα και τις δαπάνες του 
και β) δεν έχει τηρηθεί ο τύπος και το περιεχόμενο 
του κρατικού προϋπολογισμού, ζητά από το Νομαρχιακό 
Συμβούλιο την αναγκαία αναμόρφωση του προϋπολο¬ 
γισμού και την επανυποβολη του στο Υπουργείο Οικο- 

νομικών." 

10. α. Η παράγραφος 4 του άρθρ. 1 του ν. 2322/1995 
Παροχή της εγγύησης του Δημοσίου για τη χορήγηση 
δανείων και πιστώσεων και άλλες διατάξεις" αντικαθί¬ 
σταται ως έξης: 

"4. Για την παροχή της εγγύησης του Ελληνικού 
Δημοσίου προς τράπεζες ή άλλα πιστωτικά ιδρύματα 
για τη δανειοδότηση των φορέων που ανσφέρονται 
στις παρ. 1, 2 και 3 του παρόντος άρθρου δύναται να 
ζητηθούν κατά την κρίση ταυ εγγυητή επαρκείς ασφά¬ 
λειες, όπως εγγραφή υποθήκης υπέρ του Δημοσίου επί 
ακίνητων τους, εκχώρηση πόρων και δικαιωμάτων. 

Οι λεπτομέρειες εφαρμογής της παρούσας παραγρά¬ 
φου καθορίζονται κάθε φορά στην απόφαση του Υ- 
πουργού Οικονομικών με την οποία παρέχεται η εγ¬ 
γύηση." 

β. Στο άρθρο 1 του ν. 2322/1995 προστίθενται δύο 
νέες παράγραφοι 6 και 7 ως εξής: 

"6. Τα δάνεια χορηγούνται στους φορείς των παρ. 1. 
2 και 3 του παρόντος άρθρου από τράπεζες, πιστωτικά 
ιδρύματα και κοινοπραξία τραπεζών. Οι τράπεζες που 
κανουν προσφορές για δανεισμό εφόσον δεν επιλέγουν 
απο τους δανειολήπτες δεν έχουν δικαίωμα συμμετοχής 
στο κοινοπρακτικό δάνειο ως μέλη της κοινοπραξίας. 
Η κυρία ανάδοχος τράπεζα συμμετέχει στο δάνειο με 
ποσοστο τουλάχιστον σαράντα τοις εκατό (40%). 

Η διαδικασία επιλογής δανείστριας τράπεζας ή πι¬ 
στωτικού ιδρύματος, ο ελάχιστος αριθμός τραπεζών 
που είναι απαραίτητος για την υποβολή προσφοριύν. 
καθώς και κάθε άλλη αναγκαία λεπτομέρεια καθορίζονται 
με απόφαση του Υπουργού Οικονομικών. 

7. Σε περίπτωση κατάπτωσης των εγγυήσεων εξε¬ 
τάζονται από το Ελληνικό Δημόσιο (Υπουργείο Οικο¬ 
νομικών), που ως εγγυητής εξυπηρετεί πλέον το δάνειο, 
οι λογοι και οι ενδεχόμενες παραλείψεις ποα συνετέ- 
λεσαν στην αδυναμία κανονικής εξόφλησης του δανείου 
από τους υπόχρεους φορείς. Το Υπουργείο Οικονομικών 
δύναται να θέσει σε ειδικό καθεστώς διαχείρισης τα 
πόσης φύσεως έσοδα και τις δαπάνες των φορέων και 
να επιβάλλει περιορισμούς στη διαχείριση της περιουσίας 
των φορέων αυτών, προς το σκοπό συνέχισης απο¬ 
πληρωμής των δανείων από τους ίδιους και εξόφλησης 
των όσων έχει καταβάλει το Ελληνικό Δημόσιο. 

Με αποφάσεις του Υπουργού Οικονομικών, που δη¬ 
μοσιεύονται στην Εφημερίδα της Κυβερνήσεως, τίθενται 
σε ειδικό καθεστώς διαχείρισης φορείς του προηγού¬ 
μενου εδαφίου και ρυθυίζονται κατά περίπτωση όλες οι 
σχετικές με την εφαρμογή των διατάξεων της παρούσας 
παραγράφου αναγκαίες λεπτομέρειες." 

11. α. Τα σύμφωνα με το τρίτο άρθρο του ν. 2216/1994 
(ΦΕΚ 83 Α') διαθέσιμα, στα οποία περιλαμβάνονται και 
τα διαθέσιμα των νομικών προσώπων δημοσίου δικαίου, 
συνιστούν το Κοινό Κεφάλαιο των νομικών προσώπων 
δημοσίου δικαίου και ασφαλιστικών φορέων 
(Κ.Κ. Ν.Π.Δ.Δ. και Α.Φ.}, το οποίο διαχειρίζεται η Τράπεζα 
της Ελλάδος σύμφωνα με τους κανόνες β' εως η της 
παρούσας παραγράφου. 

β. Το Κ.Κ.Ν Π.Δ.Δ. και Α.Φ. δεν αποτελεί νομικό 
πρόσωπο αλλα ομάδα περιουσίας, της οποίας τα επί 
μέρους στοιχεία ανήκουν εξ αδιαιρέτου στους συμμε- 
τεχοντες σ' αυτό φορείς (Ν Π.Δ Δ. και Α.Φ ) ανάλογα 
με το ποσοστά συμμετοχής τους. Τα Ν.Π.Δ.Δ. και Α.Φ. 


που συμμετέχουν στο Κοινά Κεφάλαιο, εκπροσωπούνται 
δικαστικώς και εξωδίκως από την Τράπεζα της Ελλάδος 
ως προς τις έννομες σχέσεις από τη διαχείριση του 
Κοινού Κεφαλαίου και τα δικαιώματά τους επί του 
ενεργητικού του. 

γ. Το ενεργητικό του Κ.Κ.Ν.Π.Δ.Δ. και Α.Φ. επενδύεται 
σε κινητές αξίες του Ελληνικού Δημοσίου. Εάν κατά 
το χρόνο πραγματοποίησης των επί μέρους επενδύσεων 
δεν υπάρχουν διαθέσιμοι τίτλοι στην πρωτογενή αγορά, 
το Ελληνικό Δημόσιο θα διαθέτει στην Τράπεζα της 
Ελλάδος τίτλους της τελευταίας έκδοσης στην τιμή 
εγγραφής ή στη μέση τιμή της δημοπρασίας, ανάλογα 
με τον τρόπο που είχαν διατεθεί οι τίτλοι κατά την 
ημερομηνία έκδοσης, με συνυπολογισμό των τόκων του 
διαρρεύααντος χρονικού διαστήματος. Αν από πλευράς 
Ελληνικού Δημοσίου δεν υπάρχει ενδιαφέρον για την 
πρωτογενή διάθεση τίτλων, παρέχεται η ευχέρεια στην 
Τράπεζα της Ελλάδος να απευθύνεται στη δευτερογενή 
αγορα για την απόκτηση του αναγκαίου εκάστοτε χαρ¬ 
τοφυλακίου, έτσι ώστε τα δημιουργ ούριε να νέα υπόλοιπα 
στους λογαριασμούς των Ν.Π.Δ.Δ, και Α.Φ να επεν¬ 
δύονται άμεσα 

δ. Η διαχειριστική χρήση του Κ.Κ.Ν.Π.ΔΔ. κει Α.Φ. 
εχει τη διάρκεια του ημερολογιακού εξαμήνου, στο 
τέλος του οποίου οι καθαρές πρόσοδοι κατανέμονται 
σταυς δικαιούχους ανάλογα με το ύψος και τη διάρκεια 
της συμμετοχής τους στο Κ.Κ.Ν.Π.Δ.Δ. και Α.Φ.. 

ε. Με Σύμβαση μεταξύ του Υπουργού Οικονομικών 
και του Διοικητή της Τράπεζας της Ελλάδος καθορίζεται 
το ύψος της αμοιβής που θα καταβάλλεται στην Τράπεζα 
της Ελλάδος από το Κ.Κ.Ν.Π.Δ.Δ. κοι Α.Φ. για τη 
διαχείριση του Κοινού Κεφαλαίου, καθώς και ο τρόπος 
υπολογισμού και καταβολής της. 

στ. Τα Ν.Π.Δ.Δ. και Α.Φ. που συμμετέχουν σε αυτό 
δένονται να ζητήσουν από την Τράπεζα της Ελλάδος 
την ανάληψη συγκεκριμένων χρηματικών ποσών και 
μέχρι της αξίας της καταθέσεώς τους στο Κοινό Κε¬ 
φάλαιο. Η Τράπεζα της Ελλάδος καταβάλλει το αιτού- 
μενο ποσό στο Ν.Π.Δ.Δ. και Α.Φ., μειουμένης αναλόγως 
της μερίδας συμμετοχής του αιτούντος στο Κοινό Κε¬ 
φάλαιο. Η Τράπεζα της Ελλάδος δικαιούται με πράξη 
του Διοικητή της να ορίζει το όριο των αναλαμβανόμενων 
ποσών πέραν του οποίου θα απαιτείται απλή προειδο¬ 
ποίηση προκειμένου να πραγματοποιηθεί η εκταμίευση. 
Οι πράξεις αυτές θα κοινοποιούνται στα Ν.Π.Δ.Δ. και 
Α.Φ,. Οι πρόσοδοι που αναλογούν αε αναληφθέντα 
ποσά καταβάλλονται στους δικαιούχους στο τέλος της 
διαχειριστικής περιόδου. 

ζ. Τα κεφάλαια που κατατίθενται από τα Ν.Π.Δ.Δ. και 
Α.Φ. στην Τράπεζα της Ελλάδος και ειδικότερα σε 
λογαριασμούς ταμειακής διαχείρισης μπορούν να επεν¬ 
δύονται σε τίτλους του Δημοσίου, είτε αυτοτελώς είτε 
προς αναπλήρωση των επενδύσεων που πραγματο¬ 
ποιήθηκαν από τους λογαριασμούς διαθέσιμων κεφα¬ 
λαίων, με την προϋπόθεση ότι θα εξασφαλίζεται εκά¬ 
στοτε επάρκεια ταμειακών διαθεσίμων για την κάλυψη 
των τακτικών δαπανών των Ν.Π.Δ.Δ. και Α.Φ.. 

Η διαχείριση των επενδυόμενων κεφαλαίων από λο¬ 
γαριασμούς ταμειακής διαχείρισης, καθώς και η κατανομή 
των αποδόσεων στους δικαιούχους θα γίνεται κατά 
τρόπο ανάλογο εκείνου των Κ.Κ.Ν.Π.Δ.Δ. και Α.Φ.. 

η. Με κοινές αποφάσεις των Υπουργών Οικονομικών. 

Εργασίας και Κοινωνικών Ασφαλίσεων και του Διοικητή 
της Τράπεζας της Ελλάδος, που δημοσιεύονται στην 
Εφημερίδα της Κυβερνήσεως, ρυθμίζεται κάθε άλλη 
λεπτομέρεια εφαρμογής των διατάξεων της παρούσας 
παραγράφου. 

θ. Οι παράγραφοι 2 και 3 του τρίτου άρθρου του ν. 
2216/1994 καταργούνται. 

Άρθρο 16 

Οργανωτικά θέματα Οικονομικής Επιθεώρησης 
του Υπουργείου Οικονομικών 

1. Κατά την αληθή έννοια των διατάξεων της παρ. 
3 του άρθρου 2 του ν. 2343/1995 (ΦΕΚ 211 Α'), στα 
κριτήρια επιλογής των Οικονομικών Επιθεωρητών του 
Υπουργείου Οικονομικών, που ορίζονται με το προεδρικό 
διαταγμα το οποίο εκδίδεται κατ' εξουσιοδότηση των 
παραπάνω διατάξεων, περιλαμβάνονται και οι προϋπο¬ 
θέσεις που πρέπει να πληρούν οι υποψήφιοι για τη 
μετάταξή τους στον κλάδο των Οικονομικών Επιθεω¬ 
ρητών, ανεξαρτήτως του κλάδου προέλευσης αυτών 
και της υπηρεσίας που υπηρετούν. 

2. Το τέταρτο εδάφιο της παρ. 14 του άρθρου 2 ταυ 
ν. 2343/1995 αντικαθίσταται ως εξής: 

Το προσωπικό Επιθεώρησης που υπηρετεί σ' αυτές 
θα επανακριθεί κατά τις διατάξεις του παρόντος άρθρου, 
εφόσον υποβληθεί σχετική αίτηση και πληροί τις προϋ¬ 
ποθέσεις που τίθενται με τις διατάξεις της παρ. 3 του 
παρόντος." 

3. Το πρώτο εδάφιο της περίπτωσης β' της παρ. 1 
του άρθρου 6 του π.δ/τος 211/1996 (ΦΕΚ 166 Α') 
αντικαθίσταται ως έξης: 

'β) Συνολικό χρόνο υπηρεσίας, κατά την 31η Δεκεμ¬ 
βρίου του προηγούμενου της προκήρυξης έτους, που 
να μην υπερβαίνει τα είκοσι οκτώ (28) έτη." 

4. Η ισχύς των διατάξεων του παρόντος άρθρου 
αρχίζει αναδρομικά, των μεν παρ. 1 και 2 αυτού από 
τη δημοσίευση του ν. 2343/1995, της δε παρ. 3 από 
τη δημοσίευση του π.δ/τος 211/1996. 

Άρθρο 17 

1. Στην παράγραφο 2 του άρθρου 6 του ν. 2414/1996 
προστίθεται τρίτο εδάφιο που έχει ως εξής: 

"Οι αρχαιρεσίες για την εκλογή των εκπροσώπων των 
εργαζομένων και των αναπληρωματικών τους στο διοι¬ 
κητικό συμβούλιο διεξάγονται από την Εφορευτική Ε¬ 
πιτροπή της πλέον αντιπροσωπευτικής δευτεροβάθμιας 
- και εν ελλείψει αυτής - της πρωτοβάθμιας συνδικα¬ 
λιστικής οργάνωσης της δημόσιας επιχείρησης και η 
εκλογή τους γίνεται με το σύστημα της απλής αναλο¬ 
γικής. Η διαδικασία των αρχαιρεσιών, ο καθορισμός των 
τοπικών Εφορευτικών Επιτροπών, ο χρόνος και οι 
λεπτομέρειες της ψηφοφορίας και η εξαγωγή και ανα¬ 
κοίνωση των αποτελεσμάτων αποτελούν έργο της Ε¬ 
πιτροπής αυτής, που προεδρεύεται από Δικαστικό Α¬ 
ντιπρόσωπο, σύμφωνα με τη διάταξη του άρθρου 1 του 
ν. 1264/1982," 

2. Η διάταξη της παραγράφου 3 του άρθρου 7 του 
ν. 2414/1996 αντικαθίσταται ως εξής: 

"3. Τα ελάχιστα απαιτούμενα προσόντα για την κα¬ 
τάληψη της θέσης του διευθύνοντος συμβούλου είναι 
πτυχίο Α Ε Ι. της ημεδαπής ή ισότιμο της αλλοδαπής 


και πενταετής εμπειρία σε θέση σημαντικής ευθύνης 
και απαιτήσεων στο δημόσιο ή τον ιδιωτικό τομέα." 

Άρθρο 13 

Ρύθμιση οφειλών νοσηλευτικών ιδρυμάτων 

1. Οφειλές νοσηλευτικών ιδρυμάτων (ν.δ. 2592/1953) 
προς προμηθευτές τους, για την προμήθεια φαρμάκων, 
υγειονομικού υλικού, χημικών αντιδραστηρίων και ορ¬ 
θοπεδικού υλικού, που αφορούν τιμολόγια εκδοθέντα 
μέχρι 30 Νοεμβρίου 1996, ρυθμίζονται ως ακολούθως: 

α) Ποσοστό 58-0—10%, της συνολικής οφειλής, σύμ¬ 
φωνα με τον κατωτέρω πίνακα, θα εξοφληθεί άμεσα 
από τα νοσηλευτιχά ιδρύματα. 

β) Το υπόλοιπο της οφειλής θα εξοφληθεί με έκδοση 
από το Ελληνικό Δημόσιο ειδικού ομολογιακού δανείου 
(άρθρα 31 κσι 32 του ν, 1914/1990), τα ομόλογα του 
οποίου θα διατεθούν στους προμηθευτές των νοση¬ 
λευτικών ιδρυμάτων. 

Το ειδικό ομολογιακό δάνειο για το οποίο θεωρούνται 
ισχΰουσες οι διατάξεις της πέμπτης παραγράφου του 
άρθρου 31 τουν. 1914/1990 6α έχει ημερομηνία έκδοσης 
την 2.1.1997. Τα ομόλογα θα είναι διετούς, τριετούς 
και τετραετούς διάρκειας. Το επιτόκιο των ομολόγων 
9α είναι σταθερό για όλη τη διάρκεια του δανείου και 
ορίζεται σε 11% για τα διετή, σε 10,5% για τα τριετή 
και 10% για τα τετραετή. Το ποσοστό της άμεσης 
καταβολής και η κατανομή των ομολόγων 9α είναι 
συνάρτηση του ποσοστού έκπτωσης που θα δοθεί από 
τους προμηθευτές κσι η οποία θα υπολογιστεί επί της 
ονομαστικής αξίας των τιμολογίων τους, σύμφωνα με 
τον κατωτέρω πίνακα. 

2. Οι προμηθευτές 9α κληθούν να γνωρίσουν άμεσα 
στο Υπουργείο Υγείας και Πρόνοιας την έκπτωση που 
θα παραχωρήσουν με υπεύθυνη δήλωση του ν. 1599/ 
1986. Με τη δήλωση θα αποδέχονται, απαραιτήτως, ότι 
δεν έχουν δικαιώματα και απαιτήσεις για επιστροφή ή 
συμψηφισμό φόρων, εισφορών και κρατήσεων που α¬ 
ναλογούν στα εκδοθέντα τιμολόγια της ρύθμισης. 

Η υπεύθυνη δήλωση επέχει θέση ισότιμου και ισόποσου 
πιστωτικού σημειώματος για κάθε νοσηλευτικό ίδρυμα 
στο οποίο θα αποσταλεί επικυρωμένο φωτοαντίγραφο. 

3. Το ύψος των ρυθμιζόμενων οφειλών θα ανέλθει 
μέχρι του ποσού των εκατόν ενενήντα επτά (197) δισ. 
δραχμών. 

4. Το ακριβές ύψος των υποχρεώσεων, προς κάθε 
προμηθευτή, που θα εξοφληθεί με ομόλογα του Ελλη¬ 
νικού Δημοσίου, θα καθοριστεί με βάση χρηματικά ε¬ 
ντάλματα πληρωμής υπογραμμένα και θεωρημένα από 
τα αρμόδια όργανα και θα αφορά το πληρωτέο στο 
δικαιούχο ποσό. Οι κρατήσεις υπέρ τρίτων θα εξοφλη- 

θούν από τα νοσηλευτικά ιδρύματα με τη συνηθη δια¬ 
δικασία. 

5. Οι καταστάσεις που 9α συνταχθουν κατά δικαιούχο, 
στις οποίες θα περιλαμβάνονται οι ρυθμιζόμενες απαι¬ 
τήσεις του κατά νοσηλευτικό ίδρυμα και με βάση τις 
οποίες θα γίνει η παράδοση των ομολόγων, υπογρά¬ 
φονται κατά την παραλαβή των ομολόγων από τους 
δικαιούχους και επέχουν θέση εξοφλητικής απόδειξης 
των σχετικών χρηματικών ενταλμάτων. 

6. Με τη δημοσίευση του παρόντος νόμου η αξία των 
ομολόγων που 9α εκδοθούν αποτελεί αυτοδίκαια έσοδο, 
ισόποσο με τις εξοφλούμενες υποχρεώσεις των νοση¬ 
λευτικών ιδρυμάτων, στους προϋπολογισμούς οικονο¬ 
μικού έτους 1997, των οποίων θεωρούνται εγγεγραμ¬ 
μένα, χωρίς σχετική τροποποίηση, τα έσοδα και σι 
δαπάνες που απαιτούνται γιο την παρούσα ρύθμιση. 

7. Δύναται, με κοινή απόφαση των Υπουργών Υγείας 
και Πρόνοιας και Οικονομικών να ανατεθεί, απευθείας 
σε τράπεζα το έργο της συγκέντρωσης, κατάταξης, 
εξόφλησης κ.λπ. των ανωτέρω υποχρεώσεων των νο¬ 
σηλευτικών ιδρυμάτων, έναντι αμοιβής που καθορίζεται 
με την ίδια απόφαση. Στη σχετική σύμβαση καθορίζονται 
με λεπτομέρεια οι υποχρεώσεις πσυ θα αναλάβει η 
τράπεζα. 

8. Από της ισχύος του παρόντος ουδείς διαγωνισμός 
θα προκηρύσσεται και ουδεμία προμήθεια 6α πραγμα¬ 
τοποιείται, χωρίς αιτιολογημένη απόφαση του διοικητι¬ 
κού συμβουλίου του νοσηλευτικού ιδρύματος και βε¬ 
βαίωση της αρμόδιος οικονομικής υπηρεσίας ότι υπάρχει 
εγγεγραμμένη η αποιτούμενη πίστωση και η ταμειακή 
ευχέρεια για την πληρωμή της σχετικής δαπάνης, 

9. Η εξόφληση των προμηθευτών θα γίνεται κατα 
μέγιστο εντός τριών (3) μηνών από την παραλαβή του 
σχετικού τιμολογίου από τις υπηρεσίες του νοσηλευτικού 
ιδρύματος. Ουδεμία προμήθεια θα πραγματοποιείται αν 
δεν έχουν εξοφληθεί οι υποχρεώσεις, οι οποίες είχαν 
αναληφθεί πριν από ένα τρίμηνο και πλέον από την 
ημερομηνία της νέας παραγγελίας. Εξαίοεση επιτρέ¬ 
πεται μόνο σε έκτακτες κσι επείγουσες περιπτώσεις, 
ύστερα από απόφαση του διοικητικού συμβουλίου του 
νοσηλευτικού ιδρύματος. 

10. Με κοινές αποφάσεις των Υπουργών Υγείας και 
Πρόνοιας και Οικονομικών ρυθμίζεται κάθε άλλο θέμα 
σχετικό με την υλοποίηση των διατάξεων του παρόντος 
άρθρου. 

Άρθρο 19 

Σύσταση Κλάδου Επιθεωρητών 

Για τη στελέχωση της Διεύθυνσης Επιθεώρησης του 
Υπουργείου Υγείας και Πρόνοιας συνισταται κλάδος ΠΕ 
Επιθεωρητών, ο οποίος περιλαμβάνει είκοσι δύο (22) 
θέσεις, οι οποίες διακρίνονται ως εξής: 

Διοικητικών - Οικονομικών 
Επιθεωρητών 

δεκατρείς 

(13) 

(3) 

προστίθενται στον αριθμό των 

βλέπονται στα π. δ, 138/1992 (ΦΕΚ 68 Α') περί Οργα¬ 
νισμού του Υπουργείου Υγείας και Πρόνοιας, όπως έχει 
τροποποιηθεί και ισχύει σήμερα. 

Για τον κλάδο Επιθεωρητών προσόντα διορισμού στον 
εισαγωγικό βαθμό ορίζονται κατά ειδικότητα τα προ- 
βλεπόμενα στις διατάξεις του π.δ/τος 194/1988 (ΦΕΚ 
84 Α') "Καθορισμός των προσόντων διορισμού σε θέσεις 
των δημοσίων υπηρεσιών και νομικών προσώπων δη¬ 
μοσίου δικαίου." 

Ειδικότερα όμως προσόν διορισμού για τους Υγειο¬ 
νομικούς Επιθεωρητές και τους Επιθεωρητές Φαρμα¬ 
κοποιούς στον εισαγωγικό βαθμό ορίζεται: 

α. Για τους ΠΕ Κοινωνικής Ιατρικής πτυχίο ιατρικής 
σχολής της ημεδαπής ή ισότιμο πτυχίο της αλλοδαπής, 
άδεια άσκησης ιατρικού επαγγέλματος, τίτλος ειδικό¬ 
τητας Κοινωνικής Ιατρικής, καθώς επίσης και εκπλήρωση 
της υποχρεωτικής άσκησης υπηρεσίας υπαίθρου. 

3. Για τους ΠΕ Υγιεινολόγους, πτυχία ιατρικής σχολής 
της ημεδαπής ή ισότιμο πτυχίο της αλλοδαπής, πτυχίο 
Υγιεινολογου, Υγειονομικής Σχολής της ημεδαπής ή 
ισότιμό της αλλοδαπής, άδεια άσκησης ιατρικού επαγ¬ 
γέλματος, καθώς επίσης και εκπλήρωση της υποχρέω¬ 
σης άσκησης υπηρεσίας υπαίθρου. 

γ. Γ ια τους ΠΕ Ιατρούς, πτυχίο ιατρικής ανώτατου 
εκπαιδευτικού ιδρύματος (Α.Ε.Ι.) της ημεδαπής ή ισότιμο 
πτυχίο της αλλοδαπής, άδεια άσκησης του ιατρικού 
επαγγέλματος, εκπλήρωση της υποχρέωσης άσκησης 
υπηρεσίας υπαίθρου και ανάλογα με τις αναγκες της 
υπηρεσίας πέραν των ανωτέρω προσόντων, αδεια τίτλου 
αντίστοιχης ειδικότητας από την αρμόδια ελληνική αρχή. 
Ο απαιτούμενσς χρόνος και ο τρόπος απόδειξης της 
ειδίκευσης θα καθορίζεται κάθε φορά με υπουργική 
απόφαση. 

δ. Γ ια τους ΠΕ Φαρμακοποιούς, πτυχίο της Φαρμα¬ 
κευτικής Σχολής Πανεπιστημίου της ημεδαπής ή ισότιμο 
πτυχίο σχολών της αλλοδαπής και άδεια άσκησης του 
φαρμακευτικού επαγγέλματος. 

Ανώτατο όριο ηλικίας διορισμού για τους Υγειονομι¬ 
κούς Επιθεωρητές ορίζεται το τεσσαοακοστό πέμπτο 
(45ο) (β.δ. 561/8.8,1982. ΦΕΚ 137 Α'). 

Από της δημοσ ( εύσεως του παρόντος άρθρου κα- 
ταργούνται οι διατάξεις του άρθρου 72 του π.δ/τος 
138/1992 (ΦΕΚ 68 Α ) περί Οργανισμού του Υπουργείου 
Υγείας και Πρσνοιας, ως και κάθε άλλη σχετική διάταξη 
που ρυθμίζει διαφορετικά τα θέματα του άρθρου αυτσύ. 

Άρθρο 20 

1. Οι θέσεις προσωπικού του Υπουργείου Οικονομικών, 
του κλάδου Προσωπικού Πλοίων Δίωξης Λαθρεμπορίου 
του π.δ/τος 284/1988 (ΦΕΚ 128 Α ), που προκηρύχθηκαν 
για πλήρωση πριν από τη δημοσίευση του π.δ/τος 
218/1996 (ΦΕΚ 168 Α'), πληρούνται στις κατηγορίες 
και ειδικότητες για τις οποίες προκηρύχθηκαν και θεω¬ 
ρούνται ως μη μεταφερθείσες στον κλάδο ΤΕ Τελω¬ 
νειακών Πλοίων Δίωξης του Σώματος Δίωξης Οικονο¬ 
μικού Εγκλήματος (Σ.Δ.Ο.Ε.), μέχρι την πρόσληψη και 
το διορισμό του προσωπικού σ' αυτές. 

Το προσωπικό που διορίζεται στις παραπάνω θέσεις 
κατατάσσεται, σύμφωνα με τα οριζόμενα στην παρ. 2 
του άρθρου 9 του π.δ/τος 218/1996, με βάση τα 
απαιτούυενα τυπικά προσόντα που κατείχαν κατά την 
ημερομηνία έναρξης ισχύος του διατάγματος αυτού. 

2. Με αποφάσεις του Υπουργού Οικονομικών, που 
δημοσιεύονται στην Εφημερίδα της Κυβερνήσεως, είναι 
δυνατόν να κατανέμονται ή ανακατανέμονται μεταξύ 
της κεντρικής υπηρεσίας και των περιφερειακών υπη¬ 
ρεσιών του Υπουργείου Οικονομικών, οι οργανικές θέ¬ 
σεις του τακτικού και με οποιαδήποτε σχέση προσωπικού 
αυτού, καθώς και να ορίζεται ή ανακαθοριζεται η ορ¬ 
γανική σύνθεση προσωπικού κάθε υπηρεσίας του. απο 
τους προβλεπόμενους στο Υπουργείο Οικονομικών κλά¬ 
δους προσωπικού, χωρίς υπέρβαση του συνολικού α¬ 
ριθμού των οργανικών θέσεων προσωπικού κάθε κλάδου. 

Άρθρο 21 

Στους μόνιμους κοι με σχέση εργασίας ιδιωτικού 
δικαίου αορίστου χρόνου υπαλλήλους των Οργανισμών 
Λιμένων Πειραιά. Θεσσαλονίκης και των Λιμενικών Τα¬ 
μείων (πλην του λιμενεργατικού προσωπικού Ο.Λ.Π. - 
Ο.Λ.Θ. και των εργατοφυλάκων φορτηγίδων Ο.Λ.Π.) 
καταβάλλεται από 1ης Ιουλίου 1996 ποσό από 10.000 
έως 60.000 δρχ. μηνιαίως. ως κίνητρο παραγωγικότητας 
και αποδοτικότητας και ανάλογα με την κατηγορία ή 
τα τυπικά τους προσόντα. 

Υπάλληλοι των ανωτέρω φορέων αποσπασμένοι σε 
άλλους φορείς δεν δικαιούνται την εν λόγω παροχή, 
ενώ υπάλληλοι αποσπασμένοι στους πιο πάνω φορείς 
λαμβάνουν αυτή. 

Το ύψος, οι όροι και οι προϋποθέσεις, ο τροπος 
καταβολής, η αναπροσαρμογή του χορηγούμενου ποσού 
και κάθε άλλη αναγκαία λεπτομέρεια για την εφαρμογή 
των διατάξεων του παρόντος ρυθμίζονται με κοινές 
αποφάσεις των Υπουργών Εθνικής Οικονομίας, Οικο¬ 
νομικών κσι Εμπορικής Ναυτιλίας, μετά γνώμη των 
Διοικητικών Συμβουλίων ή Λιμενικών Επιτροπών, κατα 
περίπτωση, 

Η πρσκσλούμενη δσπανη θα βαρύνει τον προϋπολο¬ 
γισμό εξόδων του κάθε φορέα, αποκλεισμένης οποιοσ¬ 
δήποτε αύξησης των υφιστάμενων πμολογίων εξ αυτής 
της αιτίας. 

Άρθρο 22 

Εθνικά Κέντρο Πιστοποίησης Δομών Συνεχιζόμενης 
Επαγγελματικής Κατάρτισης και Συνοδευτικών 
Υποστηρικτικών Υπηρεσιών 

1. Ιδρύεται νομικό πρόσωπο ιδιωτικού δικαίου με την 
επωνυμία Εθνικό Κέντρο Πιστοποίησης Δομών Συνε¬ 
χιζόμενης Επαγγελματικής Κατάρτισης και Συνοδευτι¬ 
κών Υποστηρικτικών Υπηρεσιών". Έχει διοικητική και 
οικονσμιή αυτοτέλεια, εποπτεύεται από τον Υπουργό 
Εργασίας και Κοινωνικών Ασφαλίσεων και εδρεύει στην 
Αθήνα. Με απόφαση του εποπτεύοντος Υπουργού δύ- 
νανται να συνιστώνται παραρτήματα του Κέντρου σε 
άλλες διοικηπκές περιφέρειες της χώρας, όχι όμως 
περισσότερα του ενός ανά περιφέρεια. 

2. Σκοποί του Κέντρου είναι; 

α. Η ανάπτυξη και εφαρμογή του Εθνικού Συστήματος 
Πιστοποίησης, Συνεχιζόμενης Επαγγελματικής Κατάρ¬ 
τισης (Σ.Ε.Κ.) και Συνοδευτικών Υποστηρικτικών Υπη¬ 
ρεσιών (Σ.Υ.Υ.), που περιλαμβάνει ειδικότερα την πι¬ 
στοποίηση των κέντρων παροχής συνεχιζόμενης επαγ¬ 
γελματικής κατάρτισης των προγραμμάτων Σ.Ε.Κ των 


εκπαιδευτών Σ.Ε.Κ., της παρεχόμενης κατάρτισης, κα¬ 
θώς και των κέντρων παροχής Σ.Υ.Υ. και των στελεχών 
Σ.Υ.Υ.. 

β. Η ανάπτυξη και καθιέρωση της τυπικής πιστοποίη¬ 
σης της Συνεχιζόμενης Επαγγελματικής Κατάρτισης, 
με στόχο την αναγνώριση και κατοχύρωση ειδικοτήτων 
αντιστοίχων της παρεχόμενης συνεχιζόμενης κατάρτι¬ 
σης, σύμφωνα με τα δεδομένα και τις ανάγκες της 
ελληνικής αγοράς εργασίας, αλλά και τα όσα ισχύουν, 
σχετικώς, στα Κράτη-Μέλη της Ευρωπαϊκής Ένωσης. 

γ, Η εν γένει εναρμόνιση του Συστήματος Συνεχι¬ 
ζόμενης Επαγγελματικής Κατάρτισης με το Σύστημα 
της Αρχικής Επαγγελματικής Εκπαίδευσης και Κατάρ¬ 
τισης. 

δ. Η μελέτη και ανάπτυξη των προδιαγραφών και 
κριτηρίων πιστοποίησης των Δομών Σ.Ε.Κ. και Σ.Υ.Υ. 
των προγραμμάτων Σ.Ε.Κ. των εκπαιδευτών Σ.Ε.Κ και 
στελεχών Σ.Υ.Υ. και της παρεχόμενης κατάρτισης - 
σπουδών των καταρτιζόμενων. 

ε. Η μελέτη και ο προγραμματισμός των αναγκών σε 
Πιστοποιημένες Δομές Σ.Ε.Κ. και Σ.Υ.Υ. στο επίπεδο 
χώρας, περιφέρειας και νομού, σε συνεργασία με τσ 
Υπουργείο Εργασίας και άλλους συναρμόδισυς φορείς, 
κέντρα και ινστιτούτα. 

στ. Η εξασφάλιση των προϋποθέσεων και η εξυπη¬ 
ρέτηση των στόχων, που ρητά αναφερονται στο Β 
Κοινοτικό Πλαίσιο Στήριξης για την Ελλάδα, και αφορούν 
τον άξονα "Ανάπτυξη του Ανθρώπινου Δυναμικού και 
Προώθηση της Απασχόλησης" και ειδικότερα την ανά¬ 
πτυξη του συστήματος πιστό ποίησες. 

3. Γισ την υλοποίηση των σκοπών του το Κέντρο 
πραγματοποιεί κάθε αναγκαίο έργο, ιδιαίτερε δε: 

α. Προωθεί την ανάπτυξη, οργάνωση και εφαρμογή 
των διαδικασιών πιστοποίησης, ελενχου και αξιολόγησης 
των Δουών Σ.Ε.Κ. και Σ.Υ.Υ. σε χτιριακή και υλικοτεχνικη 
υποδομή, σε εκπαιδευτικό προσωπικό και άλλο στελε- 
χιακό δυναμικό Σ.Ε.Κ. και σε στελεχιακο δυνσυικά Σ.Υ Υ . 
καθώς και των διαδικασιών αξιολόγησης και πιστοποίη¬ 
σης της παρεχόμενης συνεχιζόμενης επαγγελματικής 
κατάρτισης. 

β. Προβαίνει στην κατάρτιση Μητρώων Πιστοποιημέ¬ 
νων Δομών Συνεχιζόμενης Επαγγελματικής Κατάρτισης 
και Συνοδευτικών Υποστηρικτικών Υπηρεσιών, Εκπαι¬ 
δευτών, Στελεχών Σ.Υ.Υ. κσι Ελεγκτών-Αξιολογητών 
Δομών Σ.Ε.Κ. και Σ.Υ.Υ.. 

γ. Υποβάλλει προτάσεις στο Εθνικό Συμβούλιο Ε¬ 
παγγελματικής Κατάρτισης και Απασχόλησης (Ε.Σ.Ε.Κ.Α.! 
και στον Υπουργό Εργασίας και Κοινωνικών Ασφαλίσεων 
για τη χάρσξη κατευθύνσεων, το σχεδίασμά και τον 
προγραμματισμό μέτρων πολιτικής για τη συνεχή βελ¬ 
τίωση και παραπέρα ανάπτυξη του "Εθνικού Συστήματος 
Πιστοποίησης Δομών Σ.Ε.Κ. και Σ.Υ.Υ." 

δ. Ασκεί το συνεχή έλεγχο και προβαίνει στην αξιο¬ 
λόγηση της λειτουργίας των Πιστοποιημένων Δομών 
Σ.Ε.Κ. και Σ.Υ.Υ.. 

4. Οι Πόροι του Κέντρου προέρχονται σπά: 

α. Τακτική επιχορήγηση από το Λογαριασμό για την 
Απασχόληση και Επαγγελματική Κατάρτιση (Λ.Α.Ε.Κ.), 
βάσει της παρ. 10 του άρθρου 1 του ν. 2434/1996. 

β. Επιχορηγήσεις από το Υπουργείο Εργασίας και 
Κοινωνικών Ασφαλίσεων. 

γ Χρηματοδοτήσεις από την Ευρωπαϊκή Ενωση. 

δ. Έσοδα από την παροχή υπηρεσιών σε τρίτους 
έναντι αμοιβής. 

ε. Επιχορηγήσεις από άλλες πηγές. 

στ. Ειδικές εισφορές, δωρεές κσι άλλες παροχές 
τρίτων, 

δ. Τη διοίκηση του Κέντρου ασκούν: α) το Διοικητικό 
Συμβούλιο, β} ο Πρόεδρος του Δ.Σ. κσι γ) ο Γενικός 
Διευθυντής. 

Το Διοικητικό Συμβούλιο είναι επταμελές αποτελού- 
μενο από τον Πρόεδρο και από έξι ί6) μέλη. 

Ο Γενικός Διευθυντής και το προσωπικό του Κέντρου 
προσλαμβάνεται από τον ιδιωτικό τομέα η αποσπάται 
από το Δημόσιο και τον ευρύτερο δημόσιό τομέα, σε 
κάθε όμως περίπτωση η πρόσληψη ή η απόσπαση γίνεται 
ύστερα απο δημόσια προκήρυξή και κατόπιν αξιολόγησης 
των τυπικών και ουσιαστικών προσόντων των υποψη¬ 
φίων. 

6. Η οικονομική διαχείριση του Κέντρου υπόκειται σε 
ετήσιο κατασταλτικό έλεγχο απο ορκωτούς ελεγκτες, 
οι οποίοι υποβάλλουν την εκθεση τους στο Διοικητικό 
Συμβούλιο και στον εποπτεύοντα υπουργό. 

7. Με προεδρικό διάταγμα, που εκδίδεται έπειτα από 
πρόταση των Υπουργών Οικονομικών και Εργασίας και 
Κοινωνικών Ασφαλίσεων, καθορίζονται: α) η σύνθεση, 
η θητεία και οι αρμοδιότητες του Διοικητικού Συμβουλίου. 
3) οι αρμοδιότητες του Προέδρου του Δ.Σ., γ) τα 
προσόντα, ο τρόπος πρόσληψης και οι αρμοδιότητες 
του Γενικού Διευθυντή, δ) τα μέσα υλοποίησης των 
σκοπών του και ε) η σύσταση των θέσεων του προ¬ 
σωπικού του. 

8. Με αποφάσεις των Υ πουργών Οικονομικών και 
Εργασίας και Κοινωνικών Ασφαλίσεων, που δημοσιεύο¬ 
νται στην Εφημερίδα της Κυβεονήσεως, καθορίζονται: 

α. η συγκρότηση του Διοικητικού Συμβουλίου, όπως 
επίσης και ο κανονισμός λειτουργίας ίου, 

β. ο κανονισμός οργάνωσης, λειτουργίας και κατά¬ 
στασης προσωπικού του Κέντρου, 

γ. ο κανονισμός οικονομικής διόχείοισης, προμηθειών 
και ελέγχου και 

δ. κάθε άλλη αναγκαία λεπτομέρεια. 

9. Καταργείται, από την ημερομηνία έναρξης της 
ισχύος του παρόντος, το νομικό πρόσωπο ιδιωτικού 
δικσίου που ιδρύθηκε με το άρθρο 17 του ν. 2224/1954 
(ΦΕΚ112Α). 

Ολόκληρη η κινητή κοι ακίνητη περιουσία του ως άνω 
καταργούμενου νομικού προσώπου περιέρχεται αυτο¬ 
δίκαια στο συνιστώμενο, δυνάμει του παρόντος νόμου, 
νέο νομικό πρόσωπο με την επωνυμία Εθνικό Κέντρο 
Πιστοποίησης Δομών Συνεχιζόμενης Επαγγελματικής 
Κατάρτισης και Συνοδευτικών Υποστηρικτικών Υπηρε¬ 
σιών - . Επίσης, στο νεο αυτό νομικό πρόσωπο περιέρ¬ 


χονται αυτοδίκαια όλοι οι πόροι που έχουν θεσπισθεί 
υπέρ του καταργούμενου και εφεξής εισπράττονται 
υπέρ του συνιστώμενου τούτου νομικού προσώπου. 

Από την ημερομηνία έναρξης της ισχύος του παρό¬ 
ντος, το μεν προσωπικό που υπηρετεί με απόσπαση 
στο καταργούμενο νομικό πρόσωπο επανέρχεται στις 
θέσεις που ανήκει οργανικά, ανακαλούμενης αυτοδίκαια 
της απόσπασής του, το δε υπόλοιπο προσωπικό που 
με οποιαδηποτε σχέση ή οποιονδηποτε τρόπο απα¬ 
σχολείται στο νομικό αυτό πρόσωπο απολύεται αυτο¬ 
δίκαια. 

Τα πρόσωπα των οποίων λύεται αυτοδίκαια, δυνάμει 
των διατάξεων της προηγούμενης παραγράφου, η υ¬ 
φιστάμενη σχέση τους με το ως άνω καταργούμενο 
νομικά πρόσωπο, δύναται να συνεχίσουν τη σχέση αυτή 
(σύμβαση έργου) σε εποπτευόμενα από τον Υπουργό 
Εργασίας και Κοινωνικών Ασφαλίσεων νομικά πρόσωπα, 
εκτός του υπό σύσταση με τον πσρόντα νόμο νομικού 
προσώπου, εφόσον υποβληθεί προς τη Διεύθυνση Ε- 
ποπτειας του Υπουργείου αυτού σχετικό αίτημα εκ 
μέρους του ενδιαφερομένου μέσα σε ανατρεπτική προ¬ 
θεσμία τριών (3) μηνών από την ημερομηνία έναρξης 
της ισχύος του παρόντος. 

Με απόφαση του ίδιου ως άνω Υπουργού, που δη¬ 
μοσιεύεται στην Εφημερίδα της Κυβερνήσεως, γίνεται 
η κατανομή των ενδιαφερομένων προσώπων σε ένα ή 
περισσότερα εποπτευόμενα νομικά πρόσωπα και καθο¬ 
ρίζονται τα αντικείμενο του έργου που θα ανατεθεί στα 
πρόσωπα αυτά, καθώς και οι όροι ανάθεσης του έργου 
αυτού, όπως και κάθε αναγκαία λεπτομέρεια για την 
εφαρμογή της διατάξεως του προηγούμενου εδαφίου, 
απαγορευόμενης πάντως, επί ποινή απολύτου ακυρό¬ 
τητας, οποιοσδήποτε ευνοϊκότερης μεταχείρισης των 
προσώπων αυτών. 

10. Επί του προσωπικού του υπό τσυ παρόντος νόμου 
ιδσυόμενσυ νομικού προσώπου Εθνικό Κέντρο Πιστο¬ 
ποίησης Δομών Συνεχιζόμενης Επαγγελματικής Κατάρ¬ 
τισης και Συνοδευτικών Υποστηρικτικών Υπηρεσιών", 
εφαρμόζονται οι διατάξεις της παοαγράφου 1 του άρ¬ 
θρου 25 του ν. 2434/1956 (ΦΕΚ 188 Α). καθώς και οι 
διατάξεις του άρθρου 5 του ν. 2336/1995 (ΦΕΚ 189 Α). 

Άρθρο 23 

Για τις εταιρείες Α.Ε. και Ε.Π.Ε. που εδρεύουν σε 
δήμο ή κοινότητα της Νομαρχίας Πειραιά, ο ισολογισμός 
κσι η πρόσκληση της Γενικής Συνέλευσής τους δημο¬ 
σιεύονται υποχρεωτικά σε ημερήσια πολιτική εφημερίδα, 
η οποία εκδίδεται στον Πειραιά και συμπεριλαμβάνεται 
στον κατάλογο του Υπουργείου Τύπου και Μέσων Μα¬ 
ζικής Ενημέρωσης. 

Άρθρο 24 

Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, εκτός εάν από τις επί 
μέρους διατάξεις του ορίζεται διαφορετικά. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 14 Μαρτίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡ»<ΩΝ, ΔΗΜ. Δ/ΣΗΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΑΝΑΠΤΥΞΗΣ 

ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 

ΚΩΝΣΤ. ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 

ΕΡΓΑΣΙΑΣ 

ΚΑΙ ΘΡΗΣΚΕΥΜΑΤΩΝ 

ΚΑΙ ΚΟΚ. ΑΣΦΑΛΙΣΕΩΝ 

ΓΕΡΑΣ. ΑΡΣΕΝΗΣ 

ΜΙΛΤ. ΠΑΠΑΪΩΑΝΝΟΥ 

ΥΓΕΙΑΣ ΚΑΙ ΠΡΟΝΟΙΑΣ 

ΔΙΚΑΙΟΣΥΝΗΣ 

ΚΩΝΣΤ. ΓΕΙΤΟΝΑΣ 

ΕΥΑΓ. ΠΑΝΝΟΠΟΥΑΟΣ 

ΠΟΛΙΤΙΣΜΟΥ 

ΕΜΠΟΡΚΗΙ ΝΑΥΤΙΛΙΑΣ 

ΕΥΑΓ. ΒΕΝΙΖΕΛΟΣ 

ΣΤΑΥΡ. ΣΟΥΜΑΚΗΣ 

ΔΗΜΟΣΙΑΣ ΤΑΞΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓ. ΡΩΜΑΙΟΣ 

ΧΑΡ. ΚΑΣΤΑΝΙΔΗΣ 


ΤΥΠΟΥ ΚΑΙ ΜΕΣΟΝ ΜΑΖΚΗΣ ΕΝΗΜΕΡΩΣΗΣ 

ΔΗΜ.ΡΕΠΠΑΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 14 Μαρτίου 1997 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




